Beynəlxalq Telekommunikasiya İttifaqının Şurasına yenidən üzv seçilmək ölkəmiz üçün yeni imkanlar yaradır | rabita.az\nBTİ-nin Səlahiyyətli Konfransı "İnkişaf üçün texnologiya” devizi ilə 2500-dən çox informasiya-kommunikasiya texnologiyaları (İKT) sahəsi üzrə rəhbər şəxsləri və mütəxəssisləri bir araya toplayıb.\nBTİ Birləşmiş Millətlər Təşkilatının (BMT) İKT sahəsi üzrə səlahiyyətli qurumudur, 193 üzv dövləti, 700-dən çox müəssisəni, 150-dən çox elmi təsisatı özündə cəmləşdirir. O radiotezlik spektrindən qlobal istifadəni koordinasiya etmək, peyk orbitlərinin təyin olunmasında beynəlxalq əməkdaşlığı təşviq etmək, rabitə infrastrukturunu və rəqəmli bacarıqları inkişaf etdirmək, eləcə də, geniş çeşidli rabitə sistemləri üçün dünya standartları yaratmaq, müasir rabitə və informasiya texnologiyalarını artan tələbata, cəmiyyətin inkişafına uyğun şəkildə inkişaf etdirmək vəzifələrini yerinə yetirir.\n4 ildən bir keçirilən Səlahiyyətli Konfrans isə BTİ-nin ali qurumudur, ümumi strateji və maliyyə planlarının, fəaliyyət istiqamətlərinin müəyyən olunduğu, prinsipial qərarların qəbul edildiyi, təşkilatın seçkili vəzifələrinə seçkilərin keçirildiyi təsisatdır.\nBTİ-nin Şurası Səlahiyyətli konfranslararası müddətdə yüksək idarəetmə orqanıdır və onun əsas vəzifəsi telekommunikasiya sahəsində aidiyyəti məsələləri nəzərdən keçirmək və İttifaqın fəaliyyəti, siyasəti və strategiyalarının günümüzün dinamik və sürətlə dəyişən telekommunikasiya mühitinin tələblərinə tam cavab verməsini təmin etməkdir. Bunun üçün 4 illik müddətdə hər il toplaşaraq cari fəaliyyət və maliyyə hesabatlarının qəbul edilməsi, iş proqramlarının əlaqələndirilməsi, büdcələrin təsdiqlənməsi və maliyyə və xərclərin monitorinqi təmin edilir, qəbul olunmuş qərarların icrasını yerinə yetirmək üçün tədbirlər görülür.\n29 oktyabr – 16 noyabr tarixlərində keçirilmiş builki konfransın açılış mərasimində Birləşmiş Ərəb Əmirliklərinin vitse-prezidenti, baş nazir Şeyx Məktum Bin Rəşid, BTİ-nin Baş katibi Houlin Zao, İttifaqın üzv dövlətlərinin sahə üzrə nazirləri və digər rəsmi şəxslər iştirak edib.\nBTİ-nin Baş katibi H.Zao açılış mərasimində çıxışı zamanı bildirib ki, dünyada 4 milyard insan hələ də internetdən istifadə etmir. Buna görə də Səlahiyyətli Konfrans çərçivəsində BMT-nin "Davamlı İnkişaf Məqsədləri”nə uyğun olaraq, 2020-ci ilədək bu məqsədlərə nail olmaq istiqamətində müzakirələr aparılacaq. O bildirib ki, BTİ üzv dövlətlər arasında dövlət, özəl sektor və vətəndaş cəmiyyəti üçün bərabər şərait yaratmağı, İKT sektorunun inkişafını təmin etməyi, qarşıya qoyulan məqsədlərə qısa zaman ərzində çatmağı, eləcə də, sahə üzrə gender balansı yaratmağı təşviq edir.\n"Təhsil, səhiyyə, elektron hökumət və mobil bankçılıq sahəsində İKT-nin tətbiqi dünyada milyardlarla insana geniş imkanlar yaradır. "5G”, süni intellekt, irihəcmli məlumatlar və "Əşyalar interneti” kimi yeni texnologiyalar bizim yaşamaq, işləmək və öyrənmək imkanlarımızı dəyişəcək. Bu gün bütün dünyanı birləşdirən qüvvə İKT-dir” – deyə Baş katib vurğulayıb.\nBMT-nin Baş katibi Antonio Quterreş konfrans iştirakçılarına videomüraciətində bildirib ki, bəzi hallarda yeni texnologiyalardan düzgün istifadə edilməməsi nəticəsində yaranan risklərdən qorunmaq məcburiyyətində qalırıq. Bununla belə, rəqəmli texnologiyalar "Davamlı İnkişaf Məqsədləri”nə nail olmaq üçün həyata keçirilən işləri sürətləndirməkdə mühüm rol oynayır.\nO qeyd edib ki, bu yaxınlarda BMT tərəfindən rəqəmli əməkdaşlığı inkişaf etdirmək üçün Yüksək Səviyyəli İşçi Qrupu yaradılıb. Bu qrup hamı üçün təhlükəsiz və faydalı rəqəmli texnologiyaları inkişaf etdirmək məqsədi daşıyır.\nKonfransın ilk həftəsinin növbəti günləri BTİ-nin seçkili rəhbər vəzifələrinə – Baş katib, onun müavini və 3 Büro rəhbərinin seçkiləri ilə əlamətdar olub.\nSəlahiyyətli Konfransda keçirilən seçkilərin nəticəsi olaraq bəlli olub ki, növbəti 4 il ərzində də İttifaqa Çin təmsilçisi Houlin Zao başçılıq edəcək. Yeni Baş katib 178 üzv dövlətdən 176-nın səsini qazanıb. O, 1 yanvar 2019-cu ildən etibarən yeni müddət üzrə səlahiyyətlərinin icrasına başlayacaq.\nXatırladaq ki, bundan əvvəl də H.Zao BTİ-nin Baş katibi idi. O, informasiya-kommunikasiya texnologiyaları üzrə mühəndisdir.\nH.Zao 2014-cü ildə Beynəlxalq Telekommunikasiya İttifaqının Baş katibi vəzifəsinə seçilməzdən əvvəl BTİ-nin Baş katibinin müavini, İttifaqın İKT üzrə texniki standartlar işləyib hazırlayan Telekommunikasiya Standartlaşdırma Bürosunun direktoru kimi fəaliyyət göstərib, o, bu təşkilatda 1986-cı ildən çalışır.\nDigər vəzifələrə keçirilən seçkilərdə BTİ-nin Baş katibinin müavini vəzifəsinə Böyük Britaniya təmsilçisi Malkolm Conson, BTİ-nin Telekommunikasiya Standartlaşdırma Bürosunun direktoru vəzifəsinə Koreya təmsilçisi Çausib Lee və BTİ-nin Telekommunikasiya İnkişafı Bürosunun direktoru vəzifələrinə ABŞ təmsilçisi xanım Dorin Boqdan Martin seçilib. BTİ-nin Radiorabitə Bürosunun direktoru vəzifəsinə ikinci turda Uruqvay təmsilçisi Mario Maniyeviç seçildi.\nXanım Dorin BTİ-nin 153 illik tarixində seçkili rəhbər vəzifəyə seçilən ilk qadın oldu.\nBundan sonra, 5 noyabr 2018-ci il tarixində BTİ-nin Şurasına və Radio Tənzimləmə Komitəsinə seçkilər keçirilib.\nHəmin gün Dubayda keçirilən 20-ci Səlahiyyətli Konfrans ölkəmiz və onun telekommunikasiya sektoru üçün əhəmiyyətli hadisə ilə tarixə yazıldı.\nBelə ki, ölkəmiz Beynəlxalq Telekommunikasiya İttifaqının (BTİ) Şurasına 119 səslə üzv seçilərək, BTİ-nin Şurasında təmsil olunan 48 ölkədən biri oldu. Ölkəmizin ardıcıl olaraq 2-ci dəfə Şuraya seçilməsi böyük müvəffəqiyyət oldu.\nHəmçinin, BTİ-nin Radio Tənzimləmə Komitəsinə seçkilərdə ölkəmizin namizədi Sahibə Həsənova da 115 səslə qələbə qazandı və bu Komitəyə seçilmiş ilk Azərbaycan təmsilçisi oldu.\nRadio Tənzimləmə Komitəsinə üzv seçilən Nəqliyyat, Rabitə və Yüksək Texnologiyalar Nazirliyinin əməkdaşı S.Həsənova radiorabitə sahəsində ixtisaslı mühəndisdir.\nMəlumat üçün bildirək ki, Beynəlxalq Telekommunikasiya İttifaqının RadioTənzimləmə Komitəsi radiotezlik spektri və peyk orbiti resurslarının idarə edilməsi üzrə məsul qlobal orqandır. Bu orqan Radio haqqında Əsasnamənin tətbiqi ilə bağlı prosedur qaydalarını, o cümlədən, radiotezliklər və peyk orbitlərinin istifadəsi ilə bağlı tapşırıqları təsdiq edir.\nKomitəyə 193 üzv-dövlətdən cəmi 12-si daxildir və artıq bu sırada Azərbaycanın da adı var. Bununla da ölkəmiz BTİ-nin Şurası ilə yanaşı, İttifaqın əsas orqanlarından olan Komitəyə də üzv seçilərək ikiqat müvəffəqiyyətə imza atdı. Bu, 1992-ci ildən BTİ-nin üzvü olan ölkəmiz üçün yüksək uğur oldu. Ümumilikdə isə Azərbaycanın son illərdə beynəlxalq nüfuzunun artması, ölkədə həyata keçirilən dövlət siyasətinin uğurları belə yüksək nəticələrin əldə edilməsinin əsas səbəbi oldu.\nBeynəlxalq Telekommunikasiya İttifaqının Səlahiyyətli Konfransı çərçivəsində keçirilən plenar iclasda Azərbaycan Respublikasının Nəqliyyat, rabitə və yüksək texnologiyalar naziri Ramin Quluzadənin genişşaxəli çıxışı ölkəmiz haqqında iştirakçılarda müsbət təəssüratın yaradılmasında, təşviqatın aparılmasında müsbət rol oynadı.\nÇıxışı zamanı Azərbaycanda İKT sektorunun inkişafı, bu sahəyə göstərilən dövlət qayğısı, BTİ ilə əməkdaşlığın gücləndirilməsi, həmçinin Şuranın fəaliyyətində aktiv iştirakdan danışan nazir Azərbaycanın İKT-nin İnkişafı üzrə "Əlaqəlik 2020” Fəaliyyət Proqramını fəal şəkildə dəstəklədiyini qeyd edib. R.Quluzadə ölkəmizin bu istiqamətdə mühüm siyasi sənədlər qəbul etdiyini, strateji infrastruktur layihələri həyata keçirərək, beynəlxalq maraqlı tərəflərlə əməkdaşlığı genişləndirərək Fəaliyyət Proqramının məqsəd və hədəflərinə çatmaq üçün səylər göstərdiyini vurğulayıb.\nO bildirib ki, 2020-ci ilə qədər Azərbaycanın İKT-nin inkişafı üzrə strateji baxışları "Azərbaycan Respublikasında informasiya cəmiyyətinin inkişafına dair Milli Strategiya”da öz əksini tapıb.\n"Bu baxımdan, biz ölkədə telekommunikasiya, İKT-nin geniş tətbiqi, internet istifadəçilərinin sayının artırılması, informasiya cəmiyyətinin inkişaf etdirilməsi və eyni zamanda rəqəmli iqtisadiyyatın təmini üçün müasir texnologiyaları tətbiq edirik. Azərbaycan Beynəlxalq Telekommunikasiya İttifaqının Şurasına üzvlük dövründə ölkədə bütün İKT infrastrukturu daim inkişaf etdirilib. Bu gün Azərbaycan əhalisinin 80%-dən çoxu internet istifadəçisidir, ev təsərrüfatlarının 64%-də kompüter var. Ölkədə hər 100 nəfərə düşən mobil abunəçilərin sayı 106-ya çatır. Biz mobil genişzolaqlı şəbəkə də daxil olmaqla genişzolaqlı xidmət istifadəçilərinin sayını artırır, "4G” texnologiyalarının tətbiqini genişləndiririk. İKT infrastrukturuna qoyulan investisiyalar böyük nəticələr verməkdədir. Belə ki, 2016-cı ildə Cənubi Qafqaz regionunda ilk "TIER III” səviyyəli sertifikata malik Data Mərkəzini istifadəyə vermişik. Kiçik və orta biznesin, startap ekosisteminin imkanlarını artırmaq üçün Bakıda İnnovasiya Mərkəzinin yaradılması planlaşdırılır. Bu mərkəz gənc sahibkarlar üçün innovativ ideyaların təşviq edilməsi məkanına çevriləcək” – deyə nazir bildirib.\nBTİ tərəfindən dəstəklənən "Trans-Avrasiya Super İnformasiya Magistralı (TASİM)” layihəsi üzrə həyata keçirilən işlərdən də danışan nazir qeyd edib ki, magistralın məqsədi Şərqlə Qərbi birləşdirəcək ən qısa transmilli fiber-optik xəttin inşasıdır. R.Quluzadə bildirib ki, bu layihə "rəqəmli fərqliliyi” aradan qaldıracaq və dənizə çıxışı olmayan Avrasiya ölkələri üçün yeni iqtisadi imkanlar açacaq.\nSəlahiyyətli Konfransın dünyada informasiya və kommunikasiya texnologiyalarının inkişafında yeni tendensiyalar müəyyən edəcəyinə ümid etdiyini bildirən nazir Azərbaycanın öz növbəsində İttifaqın fəaliyyəti çərçivəsində fəal əməkdaşlığı davam etdirməyə hazır olduğunu vurğulayıb”.\nAzərbaycanın Səlahiyyətli Konfransda geniştərkibli iştirakını və seçkilərdə qazandığı qalibiyyəti yüksək qiymətləndirən Beynəlxalq Telekommunikasiya İttifaqının Baş katibi Houlin Zao bildirib ki, o, Azərbaycanda İKT sahəsində həyata keçirilən işləri yaxından izləyir.\n"Ölkəniz bu sahədə çoxlu sayda nailiyyətlər əldə edib və "Trans-Avrasiya Super İnformasiya Magistralı”nın yaradılması təşəbbüsü ilə beynəlxalq səviyyədə İKT-nin inkişafına öz töhfəsini verib. Avrasiya regionunda, eləcə də, dünyanın digər ərazilərində də İKT-nin inkişafını dəstəkləmək üçün Azərbaycan faydalı işlər görür. Biz Azərbaycanın BTİ-nin fəaliyyətində çox fəal iştirakını yüksək qiymətləndiririk və bilirik ki, Azərbaycan BTİ Şurasının üzvü kimi bəzi problemlərin aradan qaldırılması məqsədilə Şuranın üzvləri ilə fəal əməkdaşlıq edir. Eyni zamanda, Azərbaycan son illər ərzində keçirilmiş İKT tədbirlərində fəal iştirak etməklə bərabər, həm də özü bu sahədə yüksək səviyyəli tədbirlərə ev sahibliyi edir. Sevindirici haldır ki, Azərbaycan BTİ Şurasına və ilk dəfə olaraq Radio Reqlament Komitəsinə üzv seçilib. Yuxarıda dediklərimə əlavə olaraq bildirmək istərdim ki, Azərbaycanın bu cür böyük nailiyyətlər əldə etməsində ölkə Prezidentinin böyük dəstəyini yüksək qiymətləndiririk”.\nKonfrans davam etdiyi günlər ərzində Azərbaycan nümayəndə heyəti dünyanın bir çox ölkələrindən olan nümayəndələrlə sıx əlaqələrin qurulması, yeni əməkdaşlıq sahələrinin müəyyən olunması, eləcə də, ölkəmizə olan rəğbətin artırılması istiqamətində təbliğat və təşviqat işləri apardı. Hətta ölkə adından təşkil olunan qəbulda milli təamlara olan yüksək marağın şahidi olmaq da mümkün idi.\nÖlkəmizin bu konfransdan yüksək nəticələrlə dönməsində Nəqliyyat, Rabitə və Yüksək Texnologiyalar Nazirliyi ilə yanaşı, Azərbaycan Xarici İşlər Nazirliyinin, BMT-nin Cenevrədəki daimi Nümayəndəliyimizin, Birləşmiş Ərəb Əmirliklərindəki səfirlik və konsulluğun mühüm rolu olub. Azərbaycanın bu mötəbər beynəlxalq təşkilata növbəti dəfə üzv seçilməsi, daha çox ölkədən səs toplaması ölkəmizin telekommunikasiya sahəsində həyata keçirdiyi genişmiqyaslı işlərin davamlı və uğurlu olacağına zəmin yaradır, ölkəmizin beynəlxalq aləmdə nüfuzunun daha da artmasına müsbət təsir göstərir.


İlham Əliyev: Azərbaycan inkişaf yolu ilə gedir\n07:54 18 Aprel 2013 Oxunub : 858\nAzərbaycan Prezidenti İlham Əliyev aprelin 16-da Mingəçevirə səfəri çərçivəsində Heydər Əliyev Mərkəzinin açılışında iştirak edib.\nMingəçevir şəhərinin inkişafı ümummilli lider Heydər Əliyevin daim diqqət mərkəzində olub. Ulu öndər Heydər Əliyev respublikaya rəhbərlik etdiyi bütün dövrlərdə Mingəçevirin inkişafına mühüm töhfə verib. Ümummilli liderin bu fəaliyyətini Mingəçevir şəhər ictimaiyyəti ehtiramla yad edir. Bu şəhərdə inşa olunan Heydər Əliyev Mərkəzi də Ulu Öndərin zəngin həyat yolunun səhifələrini vərəqləməyə, Azərbaycan tarixinin bütöv bir qərinəsinə nəzər salmağa imkan verir.\nŞəhər icra hakimiyyətinin başçısı Niyazi Bayramov məlumat verub ki, Mərkəzin tikintisinə 2008-ci ilin avqustunda başlanılıb. Altı min kvadratmetrlik ərazidə inşa olunan Mərkəzdə ən müasir standartlar tətbiq edilib. Ulu Öndərin zəngin irsinin öyrənilməsi və gələcək nəsillərə çatdırılması məqsədilə yaradılan Mərkəz Ümummilli Liderin xatirəsinin əbədiləşdirilməsi istiqamətində görülən tədbirlərdən biridir. Mərkəzdə Ulu Öndərin ölkəmizə rəhbərliyinin müxtəlif dövrlərini əks etdirən fotostendlər qurulub.\nPrezident İlham Əliyev mərkəzin akt zalı ilə tanış olub. Bildirilib ki, 570 yerlik geniş və işıqlı akt zalında şəhər və respublika səviyyəli tədbirlərin, konfransların və iclasların keçirilməsi nəzərdə tutulur. Mərkəzdəki xüsusi guşədə dövlət atributları haqqında məlumat verilir. Burada, həmçinin Azərbaycanın zəngin dövlətçilik tarixini əks etdirən lazer lövhə yaradılıb. Mərkəzə gələn hər bir kəsin Azərbaycanın tarixi ilə bağlı dolğun məlumat əldə etmək imkanı vardır.\nQeyd olunub ki, Mərkəzin ikinci mərtəbəsindən sərgi zalı kimi də istifadə ediləcəkdir. Hazırda burada mingəçevirli rəssamların və heykəltəraşların əl işləri nümayiş olunur. Mərkəzdə gənclərin müasir texnoloji yeniliklərlə yaxından tanış olmaları, onların bilik və bacarıqlarının inkişafı üçün kurslar təşkil ediləcək. Bunun üçün internet sinfi, elektron kitabxana və kompyuter mərkəzi qurulub. Mərkəzdə ulu öndər Heydər Əliyevin irsini öyrənən və Prezident İlham Əliyevin fəaliyyətindən bəhs edən monitor-zallar da fəaliyyət göstərəcək. Bundan əlavə, məktəblilərin Azərbaycanın zəngin tarixini dərindən öyrənmələri üçün xüsusi dərnəklər, o cümlədən müasir formatlı kinozal, sərgi salonu, fotostudiya, dizayn və rəsm studiyası yaradılıb.\nSonra dövlətimizin başçısı Mərkəzdə şəhər ictimaiyyətinin nümayəndələri ilə görüşüb. Şəhər ictimaiyyətinin nümayəndələrini salamlayan Prezident İlham Əliyev deyib:\nÖlkəmizin və Mingəçevirin inkişafına göstərdiyi diqqət və qayğıya görə şəhər ictimaiyyəti adından Prezident İlham Əliyevə təşəkkür edən Bəhmən Nəcməddinov bildirib:\nPrezident İlham Əliyev öz növbəsində bildirib:\nMərkəzlə tanışlıqdan sonra Prezident İlham Əliyevə Müşfiq Mirzəyev adına "Dostluq" parkında aparılan yenidənqurma işləri ilə bağlı məlumat verilib. Qeyd olunub ki, parkda tikinti işlərinə bu ilin yanvarında başlanılıb. Ümumi ərazisi altı hektar olan parkda müasir işıqlandırma sistemi və fəvvarə quraşdırılmış, geniş yaşıllıq zolaqları salınıb, dekorativ ağac və kollar əkilib. İndi parkda yay konsert səhnəsi tikilir. Burada açıq havada şəhər əhəmiyyətli müxtəlif tədbirlər və konsert proqramları təşkil olunacaq. Parkda müxtəlif istirahət guşələri, həmçinin uşaqların əylənmələri üçün hər cür şərait yaradılacaq, müasir attraksionlar və uşaq yelləncəkləri quraşdırılacaq. Artıq 100 müasir oturacaq qoyulub.\nDövlətimizin başçısına məlumat verilib ki, ətrafdakı fərdi evlər və digər binalarda da əsaslı təmir işləri aparılacaq. Yaşıllaşdırılan ərazidə avtomatik suvarma sistemi artıq quraşdırılıb. Bir sözlə, müasir standartlar səviyyəsində inşa olunan park şəhər əhalisinin və qonaqların ən sevimli istirahət mərkəzlərindən birinə çevriləcək.


İkinci “Prezident inqilabı”\n28 noyabr, 2019 [12:41]\nİlham Əliyevin “siaysi zəlzələ” planlaması: YAP-ın təcili iclasları haqda bilinənlər və ehtimallar\nYAP-dan xəbərlər gündəmdə siyasi bomba effekti yaratdı. Ölkənin hakim partiyası olan Yeni Azərbaycan Partiyasının qurultaylararası dövrdəki rəhbər orqanlarının təcili iclasları şağırılıb. Siyasi Şuranın və İdarə Heyətinin. İclasda Prezident İlham Əliyevin və biirnci vitse-prezident Mehriban Əliyevanın da iştirakı gözlənilir. Eyni zamanda YAP sədrinin müavini-icra katibi Əli Əhmədovun sədrliyi ilə YAP-dan Milli Məclis üzvlərinin – hakim partiyanın deputat korpusunun da toplantısı olacaq. Bütün iclaslar bitdikdən sonra Əli Əhmədov saat 15-də mətbuat konfransı keçirərək qəbul olunan qərarlar haqqında məlumat verəcək.\nBu iclasların gündəliyi haqqında məlumat açıqlanmayıb. Buna görə də yalnız ehtimallar irəli sürmək oar. Əslində qərarlar, prinsipcə, artıq qəbul olunub. Bunu YAP qurumlarında formal mzakirə prosedurundan keçirləcək. YAP deputatlarından heç kim telefonlara cavab vermir, cavab verən isə gündəlikdən xəbərsiz olduğunu deyib. Belə ilkin məxfilik şərtlərində hazırlanan iclasların çox mühüm qərarlar verəcəyi dəqiqdir. Beləliklə, yalnız ehtimallar irəli sürmək olar.\nƏsas ehtimal bundan ibarətdir ki, YAP növbədnkənar qurultaya gedəcək. Bundan məqdəs nə ola bilər? Əvvəla, böyük ehtimalla YAP üçün ideoloji-siyasi mübarizəni daha da gücləndirilməsi ilə bağlı hansısa plan hazırlanıb. Bunun anonsu günlərdir Prezident İlham Əliyevin özünün publik çıxışlarında verilib. Hətta Bakı Dövlət Uniuversitetinin 100 illik yubiley mərasimində çıxış edən İlham Əliyev ideoloji-siyasi işdə boşluqlar olduğunu deyib, bu işin gücləndirilməsini vacib sayıb. Bütün çıxışlarında islahatlardan, o cümlədən, kadr islahatlarından danışıb və əsasən gənclərə xitab edib. Bu, o deməkdir ki, Prezident öz komandasını yeniləməyə, ümumlikdə hakimiyyət konfiqurasiyasını dəyişməkdə, təkcə texnokrat komanda qurmaqla qalmayıb iqtidarın siyasi fasadını, siyasi komandasını da gəncləşdirməyə qərarlıdır. O, aydın görür ki, siyasi rəqiblər də daha çox gəncləri hədəf seçib və ölkənin gələcəyini gənclərin siyasi-ictimai, işgüzar fəallığında görür. Bu baxımdan, YAP-ın rəhbər orqanlarında da bir sıra dəyişmələr olacaq, hakimiyyətin yuxarı eşelonlarında təmsil olunmuş, ancaq hazırda oradan uzaqlaşdırılmış bir çoxları – Prezident Administrasiyasının keçmiş rəhbəri Ramiz Mehdiyevə yaxınlığı ilə seçilən, ona bağlı olmuş və yaxud bağlı olduğu ehtimal edilən şəxslər partiya rərbərliyindən uzaqlaşdırılacaq. Onların yerinəəsasən xaricdə təhsil almış orta yaşlı və gənc partiya aktivistləri gətiriləcək. Rəhbər orqanları təzələmək üçün isə təcili qurultaya ehtiyac var. Təcili qurultaydan ikinci məqsəd parlamentin yenilənməsi ilə bağlı ola bilər. Hakim partiya öz siyasi hücumçu komandasını formalaşdırıb apreldə növbədənkənar parlament seçkilərinə gedə bilər. Bu haqda da ehtimallar artıq səslənib. Parlament seçkilərində də yeni kimanda üstünlükdə olacaq. Milli Məclisin deputatlarına yaş senzi formal olaraq yoxdur. Buna görə də parlamentdə olması məsləhət bilinməyən deputatların uzaqlaşdırılması yalnız və yalnız seçkilər yolu ilə ola bilər. Burda nəzərə alınsa ki, Prezident rəsmən ölkənin geosiyasi hərəkət vektorunu artıq açıq şəkildə bəyan edib; Avrointeqrasiyadan rəsmən imtina olunub. Eyni zamanda birinci vitse-prezident Mehriban Əliyeva ölkənin ikinci ən yüksək vəzifəli şəxsi olsa da noyabrın 25-də Moskvaya səfəri zamanı ölkənin Pprezidenti Vladimir Putin tərəfindən qəbul olunub.Baş nazir Dmitri Medvedyevlə və Federasiya Şurasının sədri Valentina Matviyenko ilə görüşüb. Ölkənin ilk ən yüksək üçlüyüdür bunlar. Bunu İlham Əliyev çox böyük məmnunluqla qarşılayıb; Vladimir Putini dünyanın 1 nömrəli Prezidenti adlandırıb. Bunlar o deməkdir ki, Azərbaycan hakimiyyəti daxili siyasi konfiqurasiyanın yenidən qurulmasında – hakimiyyıtin ötürülərək uzadılmasında və ya uzadılaraq ötürülməsində Rusiyadan ciddi dəstək alıb. Buna görə də Qərbdən hansısa müdaxilə ehtimalını və daxildə hər hansı kataklizmi önləmək üçün parlament seçkilərini payıza saxlamamaq, önə çəkmək və hakim komandanı tamam-kamal yenidən format edə bilmək üçün İlham Əliyev belə addımlar atır. Hakimiyyətin uzadılması və daha da möhkəmləndirlməsi məqsədləri tələb edərsə, birinci postun birinci vitse-prezidentə ötürülməsi və ya siyasi manevr olaraq parlamentli respublikaya keçid də ehtimallar arasındadır. Bunun üçün parlament seçkiləri ilə birlikdə və ya payızda referendum da keçirilməsi mükündür. Parlamentli respublikaya keçid ona imkan verəcək ki, bir siyasi qüvvənin və ya eyni şəxsin dalbadal istədiyi qədər hakimiyyətdə qalmaq imkanı yaranır. Məsələn, bu gün Qərbdə heç kim Angela Merkelin neçə dəfə kansler olmasına irad bildirə bilmir; hökuməti bir partiyadan olan parlament çoxluğu və ya koalisiya formalaşdırır. Bu halda heç kim eyni adamın neçə dəfə baş nazir olmasına irad bildirmir. Ancaq Prezidentli respublikanın rəhbəri dalbadal iki dəfədən artıq seçildikdə (buna hətta Konstitusiya da imkan verirsə) xarici dairələr həmin şəxsə və onun hökumətin qarşı pressinq üçün yararlanır. Və onu da unutmaq lazım deyil ki, iki dəfədən sonra hər yeni seçki hakimiyyətə əvvəlkindən sözün bütün anlamlarında baha başa gəlir (həm siyasi, həm maliyyə və sair baxımlardan). Ona görə də hakimiyyıtin referenduma gedib proporsional və ya qarışıq seçki sisteminı keçməsi , hakim partiyanın əsasən gənclərdən ibarət çoxluğunu parlamentə seçdirmək üçün daha əlverişli şərtlər əldə etmısi mümkündür (bu halda Prezidentin öz postunda qalması şərtilə Mehriban Əliyeva qurultayda hakim partiyanın sədri seçilə, partiya siyahısına başçılıq edə bilər; yeni gənc siyasi simaları majoritar dairələrdən keçirmək bir az çətin olduğu üçün proporsional daha uyğundur). Eyni zamanda yeni parlament seçkiləri müxalifət düşərgəsin də yenidən şəkilləndirmək üçün hakimiyyətin əlinə əlavə imkanlar verə bilər( Yaxud indiki sistem saxlanmaqla da ölkənin siyasi Olimpində dəyişiklik ola bilər).\nArtıq hakim partiya təmsilçiləri buna qədər iki fikir səslənidirb. Biri seçkilərdə iştirak etməyən partiyaların qadağan edilməsi (qeydiyyatının ləğv olunması və qeydiyyatsız fəaliyyıtin qanunsuz hesab olunması), ikinci fikir isə, xaricdə təhsil almış gənclərdən ibarət müxalifətin formalaşdırlması ilə bağlı olub. Bu zaman faktiki ikipartiyalı sistem yaradılmış olacaq. Hər iki partiya – həm iqtidarda, həm müxaliftdə olan siyasi qüvvələr formal baxımdan fırqli platformalarda görünsələr də. Faktik eyni mövqedə olacaqlar. Belə bir siyasi formatlanmanın da ediləcyi ehtimallar sırasındadır. Bu arada referendum keçiriləcəksə, orda Prezident Administrasiyasının Konstitusiyadan çıxarılması, parlament üzvlərinin sayının artırılması və sair kimi məsələlər də qoyula bilər.\nTəbii ki, bütün bunlar ehtimallardır. Hər şey bu gün YAP-ın rəhbər qurumlarının iclaslarının yekununda bəlli olacaq. Tam bəlli olan odur ki, Prezident tamam açıq siyasi oyuna – sərt siyasi mübarizə rejiminə köklənib. Bir yandan, siyasi rəqib ola biləcək ənənəvi gücləri siyasi bankrota və davamında seytnota salmağa çalışər, xüsusilə, yeni elektoral nəsilləri müxalifıtin əlindn almağa səy göstərir (fakt budur ki. Siyasi savaşın önündə gedir – onu necə aparması və hansı nəticələr əldə olunacağı və ya oluna bilməyəcəyi başqa yazının mövsuzdur). O biri yandan, çox sürətlə və həm də eyni zamanda ehtiyatla öz köhnə komandasının siyasi fasadını yeniləşdirir. Bütün bunlar böyük siyasi savaşların başladığından və daha da miqyaslanacağından xəbər verir.


"İblis" istək olaraq qalır - Rövşən Almuradlı ilə SÖHBƏT\nSumqayıt Dram Teatrının divarları doğma səslə isinməyə başlayıb. Ən çox da səhnə sevinir. Çünki 62 yaşlı səhnə aşiqi işinin başına qayıdıb.\nBu gün bəyəndiyim gənc və təcrübəli rejissorlar, İradə Gözələva, Mikayıl Mikayılov, Mehriban Ələkbərzadə və digərlərinin maraqlı işləri var. Rejissorun işi aktyorun işindən qat-qat çətindir. Azca qabiliyyəti olanı cilalamaqla aktyor etmək olar. Amma rejissor üçün vacib olan kriteriyalar var: mədəni baqaj, peşənin sirrləri, nəzəriyyə, obrazlı düşüncə tərzi və ümumiləşdirmə bacarığı. Hər


Novruz Məmmədov görüş keçirdi – Xalq.Az\nNovruz Məmmədov görüş keçirdi\nAzərbaycan Respublikasının Baş naziri Novruz Məmmədov Ümumdünya Əqli Mülkiyyət Təşkilatının baş direktoru Frensis Qarri ilə görüşüb.\nXALQ.AZ xəbər verir ki, görüşdə Azərbaycan Hökuməti ilə Ümumdünya Əqli Mülkiyyət Təşkilatı arasında əməkdaşlığın inkişafı məsələləri müzakirə olunub.\nBaş nazir deyib ki, Ümumdünya Əqli Mülkiyyət Təşkilatı çox mühüm məsələlərlə məşğul olan bir qurumdur. Əqli mülkiyyət insanın ən böyük sərvətidir. Əsas məsələ əqli mülkiyyətdən səmərəli istifadə etməkdir. Bəşəriyyətin əqli mülkiyyətsiz gələcəyi yoxdur. “Siz dünyanın mühüm elm ocaqlarının, təşkilatlarının mükafatlarına layiq görülmüsünüz. Mən çox şadam ki, bu cür məşhur elm ocaqları arasında Azərbaycanın da ali təhsil müəssisəsi var”, – deyə Baş nazir qeyd edib.\nNovruz Məmmədov vurğulayıb ki, Azərbaycan ilə Ümumdünya Əqli Mülkiyyət Təşkilatı arasında sıx əlaqələr var. Bir sıra sənədlər imzalanıb. Azərbaycanda əqli mülkiyyət haqqında qanunvericilik bazası təşkilatın dəstəyi ilə hazırlanıb. Bu, çox perspektivli sahədir və Azərbaycan bu sahəyə öz töhfəsini verir. Dövlətimizin başçısı İlham Əliyev bu sahəyə böyük diqqət göstərir. Bu diqqətin bariz nümunəsi kimi yeni yaradılan Əqli Mülkiyyət Agentliyini göstərmək olar.\nBaş direktor Frensis Qarri rəhbərlik etdiyi təşkilata Azərbaycan Hökuməti tərəfindən göstərilən dəstəyə görə minnətdarlığını ifadə edib. Qeyd edib ki, o, Prezident İlham Əliyev tərəfindən bu sahəyə diqqətin şəxsən şahidi olub.\nFrensis Qarri Azərbaycan Hökuməti ilə Ümumdünya Əqli Mülkiyyət Təşkilatı arasında əlaqələrin inkişafından məmnunluğunu bildirib. O, əməkdaşlığın gələcəkdə daha da genişlənəcəyinə əminliyini ifadə edib.\nÖncəki xəbər Prezident bolgələrə səfər edib – Fotolar\nSonraki xəbər Magistratura imtahanının nəticələri açıqlanıb


Qadinsayti.az ‣ Karyera Təsəvvür edin ki, 90 yaşınız var və...Siz rahat yorğan- döşəkdə uzanmısınız və istənilən an bu həyatda olmaya bilərsiniz. İnsanlar yaşlananda həyat haqqında tez-tez düşünürlər, demək olar ki, hər gün düşünürlər. Onlar sevdiklərini, ünsiyyətdə olduqları insanları, rahat olduqları yerləri xatırlayırlar. Xüsusi ilə də əllərinə düşən, lakin istifadə etməkdən qorxduqları və yaxud da sadəcə etmək istəmədikləri şansları xatırlayırlar.\nf Paylaş2 may 2015 , Baxılıb: 364 Həmçinin oxuyunGözəlliyi başına bəla oldu (Foto)Intellektuallığın 10 əlamətiİşə aludə olanlar, içkiyə aludə olanlardan az yaşayırAz işləyin, çox qazanınİş yerində sağlamlığının qayğısına qal!Varlı adama ərə getməyin yolları Xəbər lenti


Frenk Haamann: Yaxın gələcəkdə antibiotiklərdən infeksiyaya qarşı uğurla istifadə edə bilməyəcəyik | 1news.az | Xəbərlər\nFrenk Haamann: Yaxın gələcəkdə antibiotiklərdən infeksiyaya qarşı uğurla istifadə edə bilməyəcəyik\n16 May saat 12:26 ~ 6 dəqiqəlik oxu 746\nMərkəzi Gömrük Hospitalı rəhbərliyinin təşəbbüsü və Almaniyanın “Senior Experten Service” təşkilatının dəstəyi ilə Almaniyanın tanınmış mütəxəssisi Prof. Dr. Frenk Haamann 22 aprel -14 may tarixlərində Bakıda Mərkəzi Gömrük Hospitalında olub.\nBu müddət ərzində Prof. Dr. Frenk Haamann infeksiya nəzarəti baxımından hospitalın durumu ilə tanış olub, infeksiya nəzarəti sahəsində seminarlar keçib və Hospitalda infeksiya nəzarətinin gücləndirilməsi istiqamətində Ümumdünya Səhiyyə Təşkilatının və Avropa standartlarına əsaslanan öz təkliflərini verib. Prof. Dr. Frenk Haamann müsahibəsini Sizə təqdim edirik.\n- Almaniyada tibb xidməti göstərən “Senior Experten Service” qeyri-hökumət təşkilatında yüksək ixtisaslı tibb mütəxəssisləri toplaşıblar. Mən də bu təşkilatın üzvlərindən biriyəm. Biz heç bir siyasi niyyətimiz olmadan fəaliyyət göstəririk, məqsədimiz bizə dəvət gələn zaman həmin yerə gedib öz biliklərimizi və bacarıqlarımızı onlarla bölüşməkdən ibarətdir. Bu baxımdan da, mənə Mərkəzi Gömrük Hospitalın rəhbərliyindən dəvət gəldi və mən bu dəvəti məmnuniyyətlə qəbul edərək, Azərbaycana gəldim.\nMənim Mərkəzi Gömrük Hospitalına dəvəti qəbul etməkdə və buraya gəlməkdə məqsədim infeksiya nəzarəti baxımından hospitalın durumu ilə tanış olmaq, öz təcrübəmi və biliklərimi paylaşmaqdan ibarətdir. Son illərdə bakteriyaların rezistentliyi, yəni antibiotiklərə həssaslığının azalması bir problemə çevrilib, yəni artıq əvvəllər olduğu kimi antibiotiklər bakteriyaları asanlıqla məhv edə bilmir, onlar daha davamlı, daha dözümlü formalar yaradırlar. Yaxın gələcəkdə, əvvəllər olduğu kimi biz antibiotiklərdən infeksiyaya qarşı uğurla istifadə edə bilməyəcəyik. Bu baxımdan rezistent mikroorqanizmlərlə mübarizə yollarını birlikdə müzakirə etmək və öz təkliflərimi vermək üçün mən Mərkəzi Gömrük Hospitalına gəlmişdim.\n- Mən Almaniyanın Hamburq şəhərində yaşayıram, Hamburq Universitetində çalışıram. Orada mənim apardığım tədqiqat işlərinin əsas istiqaməti multirezistent və mikroorqanizmlər sahəsindəndir. Yuxarıda da qeyd etdiyim kimi, antibiotiklərə dözümlü, dayanıqlı mikrobların formaları barəsindədir. Son illərdə bu mikroorqanizmlərin sayı əvvəlki illərə nisbətən daha çox artmaqdadır, antibiotiklərə qarşı daha dözümlü, daha dayanıqlı olublar. Bütün bunlar xəstələrlə aparılan müalicələrin effektivliyini azaldır, ağır və ciddi təhlükələr yaradır.\nMənim əsas tədqiqat sahəm stafilokok aeros, yəni Azərbaycan dilində desək, qızılı stafilokok deyilən mikrob növləridir ki, ötən əsrin 60-cı illərində artıq onların ilk rezistent növləri, yəni dözümlü növləri meydana çıxmışdı. 1960-cı illərdən sonra, hər 5-10 ildən bir bu dözümlü mikroorqanizmlərin faizi yüksəlməyə doğru davam etmişdir.\nHazırda tədqiqatlar göstərir ki, Almaniyada mikroorqanizmlərin 5-10%-i rezistent mikroorqanizmlər yaradır. Fransada bu, 5-20% arasında olur, ABŞ-da isə bu 50%-ə çatır. Qeyd edim ki, bu çox yüksək rezistent rəqəmdir, böyük təhlükə yaradır. Təhlükə təkcə xəstələrin müalicəsi baxımından yox, hətta o xəstələri müalicə edən tibbi heyət üçün də ciddi təhlükədir. Bu təhlükənin yayılmasının əsas yolu xəstə ilə tibbi heyət arasında olan kontaktdır. Yəni tibb işçiləri xəstəyə toxunan zaman bu mikroblar əllər vasitəsilə xəstədən sağlam insanlara, digər xəstələrə çox asanlıqla keçə bilər. Bu da son zamanlar bütün dünyada böyük təhlükə kəsb etməkdədir. Gələcəkdə bu rəqəmlərin daha da artması gözlənilir. Bu baxımdan biz burada öz biliklərimizi paylaşırıq. Onu da deyim ki, mən bu tədqiqatlara 7 ilimi sərf etmişəm.\n- “Senior Experten Service” cəmiyyəti haqqında onu deyə bilərəm ki, Almaniyada illər öncə yaradılan bir qeyri-hökumət təşkilatıdır. Yuxarıda da qeyd etdiyim kimi, bu təşkilat heç bir siyasi və ya başqa motivlər güdmür, burada 15 mindən artıq ekspert toplaşıb. Cəmiyyətin maliyyə mənbəyi Almaniyanın biznes qurumlarıdır, təşkilat onların ayırdıqları maliyyə vəsaiti hesabına fəaliyyət göstərir. Cəmiyyətin mərkəzi Almaniyanın keçmiş paytaxtı olan Bonn şəhərində yerləşir.\nCəmiyyətdə müxtəlif sahələrdən, tikintidən tutmuş tibbə qədər bütün sahələrdən yüksək ixtisaslı mütəxəssislər ekspert kimi çalışır və öz missiyalarını həvəslə yerinə yetirirlər. Müxtəlif ölkələrin tibb müəssisələri onları öz ölkələrinə dəvət edir, sifarişlərə və istəklərə uyğun olaraq dəvətləri qəbul edirlər. Mən özüm Azərbaycana gələnə qədər Boliviyada, Qazaxıstanda oldum. Bundan sonra Afrika qitəsində Qanaya dəvət almışam.\n- Mərkəzi Gömrük Hospitalının nailiyyətləri məni çox sevindirir. Mən burada olduğum müddət ərzində aydınlaşdırdım ki, bu, işini yüksək səviyyədə, dünya standartlarına uyğun şəkildə quran və yüksək tibbi xidmət göstərən hospitaldır. Təchizat baxımından da, çox yüksək səviyyəli, standartlara cavab verən avadanlıqlarla təchiz olunub. Burada tanınmış həkimlər işləyir. Çox yaxşı haldır ki, hospitalın rəhbərliyi və işçiləri tərəfindən mümkün ola biləcək təhlükənin qarşısını almaq üçün indidən qabaqlayıcı tədbirlərin görülməsi öncədən planlaşdırılır.\nDemək istəyirəm ki, böyük təhlükə yaradan mikroorqanizmlərlə 10-20 ildən sonra heç antibiotiklər də bacarmayacaq, onların heç bir təsiri olmayacaq. Ona görə də, biz buna hazır olmalıyıq, istər struktur baxımından, istərsə də personalın hazırlığı baxımından. Hospital qabaqlayıcı tədbirlər görməklə çox önəmli bir işə start verib.\nPaşinyan Vanetsyanın istefasından danışdı: Bu, paqonları zibil qutusuna atmaq deməkdir\nMaykl Pompeo Azərbaycan Prezidentini təbrik etdi


525-ci Qəzet - XİN Özbəkistanın Türk Şurasına üzv olması ilə əlaqədar bəyanat yaydı\nXİN-dən APA-ya daxil olan bəyanatda bildirilib ki, 2019-cu il sentyabrın 14-nə təsadüf edən Özbəkistan tərəfindən Naxçıvan Sazişinin ratifikasiyasının tamamlanması Türkdilli Dövlətlərin həmrəyliyinin möhkəmləndirilməsində növbəti əlamətdar hadisə olub.\n“Belə ki, 2009-cu ildə Naxçıvan Sazişi ilə əsası qoyulan və indiyə qədər Azərbaycan, Qazaxıstan, Qırğızıstan və Türkiyənin üzv olduğu TDƏŞ-ə daha bir türkdilli ölkə - Özbəkistanın qoşulmaq qərarı açıqlandı. Bu qərarı münasibətilə qardaş Özbəkistanı təbrik edirik.\nÖzbəkistanın Türk Şurasında təmsil olunmaq qərarı dərin çoxəsrlik köklərə əsaslanan mədəni və tarixi qardaşlığımızı müasir zəmanənin tələblərinə uyğun olaraq Türkdilli Dövlətlərin xalqlarının rifahı naminə daha da inkişaf etdirmək baxımından mühüm əhəmiyyət kəsb edir. Özbəkistanın TDƏŞ-ə qoşulması barədə bu tarixi qərarının, məhz Naxçıvan Sazişinin imzalanmasının 10-cu ildönümünə təsadüf etməsi Azərbaycan üçün xüsusi rəmzi məna daşıyır.\nBu il oktyabrın 15-də Bakıda keçiriləcək Türk Şurasının 7-ci Zirvə görüşündə Prezident Şavkat Mirziyoyevin rəhbərliyi ilə qardaş Özbəkistanın nümayəndə heyətini salamlamaq bizim üçün şərəfli və xoş bir fürsət olacaq”, - bəyanatda qeyd olunub.


TANAP üçün 2 milyard dollar kredit götürülür - Azadliq Xeber\nTANAP üçün 2 milyard dollar kredit götürülür\n05:07 xeber – Türkiyənin “Botaş” şirkəti Trans-Anadolu qaz boru kəməri – TANAP layihəsinin maliyyələşdirilməsi üçün 2 milyard dollar kredit götürəcək.\nMəlumata görə, “Botaş” layihə ilə bağlı hər birindən 1 milyard dollar olmaqla Dünya Bankı və Avropa İnvestisiya Bankından ümumilikdə 2 milyard dollarlıq kredit cəlb etmək üçün görüşlər keçirir. Kreditlərin təminatı və müddəti barədə də danışıqlar aparılır.\nKreditorlar isə TANAP boru kəməri layihəsini nəzərdən keçirirlər. Boru kəməri layihəsinin dəyərinin 11 milyard dollar olduğu təxmin edilir.\nTANAP Türkiyənin Gürcüstanla sərhədindəki Ardahan vilayətinin Posof rayonundan başlayaraq 21 vilayətdən keçməklə qardaş ölkənin Yunanıstanla sərhədindəki Ədirnə vilayətinin İpsala rayonuna qədər uzanacaq. Boru kəmərinin 2018-ci ildə istismara verilməsi planlaşdırılır. TANAP-la Avropaya 10 milyard, Türkiyəyə isə 6 milyard kubmetr Azərbaycan qazının nəqli nəzərdə tutulur. İlkin ötürücülük qabiliyyəti ildə 16 milyard kubmetr olacaq kəmərin bu tutumunun 2023-cü ildə 23 milyard kubmetrə və 2026-cı ildə isə 31 milyard kubmetrə çatdırılması nəzərdə tutulur.


Gənc alim deputatlığa namizəd oldu - Foto - Azinforum.az İnformasiya Portalı\nAna səhifə / Aktual / Gənc alim deputatlığa namizəd oldu – Foto\nGənc alim deputatlığa namizəd oldu – Foto\nAMEA Folklor İnstitutunun aparıcı elmi işçisi, filologiya üzrə fəlsəfə doktoru Əpoş İslam oğlu Vəliyev (Elyar İslamoğlu) 9 saylı Binəqədi ikinci seçki dairəsindən öz təşəbbüsülə deputatlığa namizədliyini verib.\nƏpoş Vəliyev hal-hazırda namizədin müdafiəsi üçün seçici imzalarının toplanması prosesinə başlayıb.\nXatırladaq ki, Əpoş Vəliyev folklorşünas olmaqla yanaşı, həm də hüquqşünasdır. O, ictimai fəaldır, sosial mövzularda tez-tez müxtəlif verilişlərdə iştirak edir. Yas və toy mərasimlərindəki israfçılıq, gənclərin evsizlik, kirayə mənzil problemləri, işıq və qaz limitinə güzəştlərin tətbiq edilməsi, qız uşaqlarının erkən nigahının qarşısının alınması, gənclərin yaxşı təhsil alması, məktəblərdə və dərsliklərdəki qüsurlar, bağça problemləri və s. mövzularda mütəmadi mətbuatda çıxışlar edən, müsahibələr verən Əpoş Vəliyev həm də beynəlxalq və respublika konfranslarında iştirak edir, təhsilə, maariflənməyə öz töhfələrini verir.\nÖncəki «Luna Park”da ağaclar kütləvi şəkildə kəsilir – Foto\nNövbəti Ötən il 797 yol qəzası olub – 794 ölü, 717 yaralı


Elanın kodu: 604208\nMəmmədoğulları şirkətinin arxasında yaxşı təmirli, yaşıl və baxımlı həyəti olan həyət evi satılır. 2 sanitar qovşağı var (biri içəridə, digəri çöldə). Ev tam boş halda yox, qismən əşyalı halda veriləcək. Bələdiyyə qərarlıdır. Ev kitabçası var.\nÜnvan: Ordubadi küçəsi döngə 2 ev 99


«Avro-2020-nin final mərhələsinə vəsiqə qazanmaq niyyətindəyik» - Olimpiya Idman NövləriOlimpiya Idman Növləri\n«Avro-2020-nin final mərhələsinə vəsiqə qazanmaq niyyətindəyik»\n3 dekabr 2014 / 16:17 Baxış sayı: 474\n«Bu Avropa çempionatının seçmə mərhələsində qatar gedib. Artıq gələcəyi düşünməliyik. Ona görə də Robert Prosineçki ilə 3 ililk müqavilə bağladıq». Allsport.az saytı xəbər verir ki, bunu AFFA-nın prezidenti Rövnəq Abdullayev dedi. Assosiasiya rəhbəri bildirdi ki, indi əsas plan Avro-2020-yə yönəlib:\n«Bildiyiniz kimi, Avro-2020-nin 4 oyunu Bakıda keçiriləcək. Bu, böyük uğurdur. Amma bununla kifayətlənmək niyyətində deyilik. Məqsəd, milli komandamızın növbəti final mərhələsinə çıxmasıdır. Artıq qitə çempionatının həlledici etapına 24 komanda vəsiqə qazanır. Bu imkanlarımızı daha artırır».


UNEC tələbəsi nüfuzlu şirkətin brend səfiri seçilib\nUNEC-in tələbəsi “Deloitte Brand Ambassador” layihəsinin qalibi olub.\nGənclər Günü münasibətilə Deloitte Azerbaijan şirkətinin start verdiyi “Deloitte Brand Ambassador” layihəsinin məqsədi universitetlərdə brend təmsilçiləri vasitəsilə şirkət və tələbələr arasında körpü qurmaqdır. UNEC-in Beynəlxalq İqtisadiyyat məktəbinin 3-cü kursunda mühasibat uçotu və audit ixtisası üzrə təhsil alan Lalə Əlizadə UNEC tələbələri ilə şirkət arasında səfir rolunu oynayacaq. O, tələbələri vakansiya yerləri, təcrübə proqramları barədə məlumatlandıracaq.\nL.Əlizadə bir neçə mübadilə proqramının iştirakçısı olub. Orta məktəbdə təhsil aldığı dövrdə “Gənc liderlik” proqramı çərçivəsində ABŞ-ın Arizona State University-də liderlik təlimlərində iştirak edib. Polşada könüllü qismində mübadilə proqramına qatılıb.\nL.Əlizadə UNEC-də “Erasmus+” mübadilə proqramının qalibi olub. O, proqram çərçivəsində Böyük Britaniyanın Leicester Universitetində bir semestrlik təhsil alıb. Dərslərinə məsulliyyətlə yanaşan Lalə imtahanlarda yüksək nəticə göstərərək iki dəfə UNEC-in TOP 15 xüsusi təqaüd proqramını qazanıb.


Türkiyə prezidenti Trampla sövdələşə bildimi?\n15 Noyabr 2019 15:10\n"Türkiyə prezidenti Rəcəb Tayyib Ərdoğana Amerika Birləşmiş Ştatlarına səfər edib-etməmək qərarını vermək çətin idi. Çünki, birincisi, Amerika prezidenti türkiyəli həmkarını 13 noyabrda ölkəsinə dəvətdən sonra Ərdoğana aşağılayıcı məktub yazmışdı, ikincisi isə Konqresin Nümayəndələr Palatası qəfil və böyük səs çoxluğu ilə Türkiyə əleyhinə “erməni soyqırımı” qətnaməsini qəbul etdi. Bu iki amil Ərdoğanı uzun yolçuluqdan çəkindirirdi". Bunu politoloq Elxan Şahinoğlu deyib.\nPolitoloqun sözlərinə görə, buna baxmayaraq, Ərdoğan getməyə qərar verdi: "Doğru qərar idi. Çünki Trampın dəvətinə rəğmən, Ərdoğan Amerikaya getməsəydi bu iki ölkə arasındakı münasibətlərə daha ağır zərbə vuracaqdı. Digər tərəfdən Ərdoğan Trampın dəvətini yerə salsaydı, bu Ağ Ev sahibini Amerikadakı anti-türk qüvvələr qarşısında gücsüz duruma salacaqdı. Nə də olmasa, Amerikadakı müxtəlif siyasətçi və mərkəzlərdən fərqli olaraq Trampın Türkiyəyə və Ərdoğana münasibəti müsbətdir.\nPrezidentlər əvvəlcə təkbətək sonra isə nümayəndə heyətləri ilə birgə görüşdülər. Bundan başqa bəlkə də Amerikanın siyasi tarixində bir ilk yaşandı. Donald Tramp və Rəcəb Tayyib Ərdoğan Ağ Evdə Respublikaçılar Partiyasının 5 tanınmış konqresmeni və senatoru ilə görüşdü və bu görüşün ilk dəqiqələri televiziyada yayımlandı. Respublikaçı qanunvericilər Ərdoğanın səfərindən məmnun qaldıqlarını söyləməklə yanaşı Türkiyə prezidentinə sərt suallar da verdilər. Məsələn, senatorlardan biri sual verdi ki, “Türkiyə niyə Suriyadakı amerikalıların müttəfiqi kürdlərlə savaşır, yaxşı olmazmı onlarla ittifaq qurasınız?”. Ərdoğan bunun cavabında dedi ki, “kürdləri terrorçularla qarışdırmayın, bizim kürdlərlə problemimiz yoxdur”. Fikrini “mənim partiyamda 50 kürd millət vəkili var” sözləriylə davam edən Ərdoğan Suriyadakı silahlı kürdlərin terrorçu PKK-ya bağlı olduğunu və Türkiyə ərazisində də insanları qətl etdiklərini bildirdi. Ərdoğan sözlərinə onu da əlavə etdi ki, həbsdə olan terrorçubaşı Abdullah Öcalanın mənəvi oğlunun və YPG-nin rəhbərinin Vaşinqtona dəvət edilməsi onu üzdü. Bundan sonra jurnalistlər otağı tərk etdilər. Bəllidir ki, qapalı görüşdə Ərdoğanla amerikalı qanunvericilər arasında sərt dialoq davam edib.\nDonald Tramp nəyə görə Ərdoğanı televiziya ekranları qarşısında respublikaçı konqresmenlərlə və senatorlarla görüşdürüb və nədən Türkiyə prezidenti buna razılaşıb? Fikrimcə, Donald Trampın bu görüşü təşkil etməkdə iki məqsədi olub.\nBirincisi, Tramp Konqres üzvlərini Ağ Evdəki görüşə dəvət etməklə Ərdoğana əyani göstərib ki, Türkiyə Rusiyadan aldığı S-400 raketlərindən imtina etməsə, o, öz tərəfdarlarıyla da üz-üzə qalacaq. İkincisi, Tramp Konqres üzvlərinə də Ərdoğanın yanında anlatmaq istəyib ki, Türkiyə Amerika üçün vacib tərəfdaşdır və bu ölkədən imtina etmək doğru deyil. Ərdoğana isə bu görüşə qatılmaq ona görə vacib idi ki, Türkiyənin haqlı olduğunu birbaşa Konqres üzvlərinə də izah etsin və heç bir sərt sualdan çəkinmədiyini göstərsin.\nPrezidentlər daha sonra mətbuat konfransında jurnalistlərin suallarına cavab verdilər. Prezidentlərin verdikləri cavablardan hansı qənaətə gəlmək olar?\nBirincisi, Vaşinqton üçün Türkiyənin Rusiyadan aldığı S-400 raketləri mövzusu əvvəlkitək aktualdır. Donald Tramp Ərdoğanın bu raketlərdən imtinası halında Türkiyəyə həm “Patriot” raketərini, həm də “F-35” hərbi təyyarələrini satacağını vəd etdi. Tramp ayrıca, Türkiyə ilə ticarət mübadiləsini indiki 20 milyard dolar səviyyəsindən 100 milyard dollar səviyyəsinə qaldıracağını vəd etdi. Niyə məhz 100 milyard dollar? Məsələ burasındadır ki, Rəcəb Təyyub Ərdoğan Rusiya ilə ticarət mübadiləsini də indiki 35 milyard dolar səviyyəsindən 100 milyard dollar səviyyəsinə qaldırmaq istəyir. Amerika da eyni hədəfi qarşısına qoyub. Ancaq bu ikisi arasında önəmli fərq var. Ərdoğan rusiyalı həmkarı Vladimir Putinlə hər görüşündə ticarət mübadiləsini 100 milyard dollara çatdırmağı hədəflədiyini bildirir. Amerikanın nümunəsində bu sözləri Ağ Ev sahibi səsləndirib və maraqlıdır ki, Ərdoğanın “Amerika ilə Türkiyə arasında ticarət mübadiləsini 100 milyard dollara çatdıraq” fikrinə reaksiya bildirmədi. Görünür, Ərdoğan indiki şərtlər daxilində Amerika ilə bunun mümkün olmadığını anlayır.\nƏrdoğanın Rusiyanın S-400 raketlərindən imtinası faktiki mümkün deyil. Çünki həmin raketlərin pulu ödənib və həmin raketlər artıq Türkiyədə yerləşdirilib, sadəcə, tam hərbi vəziyyətə gələn ilin aprelində gətiriləcək. Bundan sonra bu raketləri necə Rusiyaya geri qaytarmaq olar? Buna baxmayaraq, Türkiyə və Amerika hərbçilər bu problemli məsələdə ortaq məxrəc üzərində işləyəcəklər. Bu elə bir həll formulu olmalıdır ki, S-400-lərlə bağlı həm Türkiyəni, həm də Amerikanı razı salsın. Çətin olacaq. Bütün hallarda Tramp Ərdoğana dedi ki, S-400 məsələsi həllini tapmasa, o, Amerikadakı anti-türk qüvvələrin Türkiyəyə qarşı növbəti sanksiyalarının qarşısını ala bilməyəcək. Yeri gəlmişkən, Ərdoğanla görüşdə iştirak edən respublikaçı senatorlar eyni gündə “erməni soyqırımı” qətnaməsinin Senatda müzakirəsinin qarşısını aldılar. Yəni bununla Tramp və onun respublikaçı tərəfdarları Ərdoğana geri addım atmaq üçün şans tanıdıqlarına işarə etdilər.\nİkincisi, Ərdoğan terrorçu FETÖ təşkilatının lideri Fətullah Gülənin Türkiyəyə iadə edilməsi zərurətini mətbuat konfransında bir daha səsləndirdi. Tramp jurnalistlər qarşısında bu mövzuya toxunmadı. Amerika çətin ki, Güləni Türkiyəyə iadə etsin. Bu Trampın imkanı xaricindədir. Səbəbi sadədir. Amerika kəşfiyyatı özününküləri başqa dövlətlərə təslim etmir.\nÜçüncüsü, Ərdoğan Amerikanın Suriyada PKK uzantıları ilə deyil Türkiyə ilə əməkdaşlığı genişləndirməsini təklif etdi. Məsələn Ərdoğan Trampa təklif etdi ki, gəlin, Suriyanın Türkiyə ordusunun nəzarət etdiyi bölgəni birlikdə quraq və milyonlarla suriyalının geri qayıtmasını təmin edək. Bu təklif də reaksiya olmadı. Belə görünür ki, Amerika Suriyada PKK uzantıları ilə əməkdaşlığıa davam edəcək və Tramp YPG rəhbərləyini terrorçu saymır.\nBeləliklə, Ərdoğanla Tramp arasındakı görüşdən real nəticənin əldə olunduğunu söyləmək çətindir. Türkiyə S-400 raketlərindən imtina etməyəcək, Amerika Fətullah Güləni iadə etməyəcək və PKK uzantılarıyla əlaqələrini davam edəcək. Belə olan halda iki ölkə arasında hansı yaxınlaşmadan danışmaq olar?\nBuna baxmayaraq, iki ölkə bir-birlərinin ayaqlarını basdalamamağa çalışacaqlar. Məsələn, Amerika Suriya ərazisində terrorçu İŞİD təşkilatının lideri Bağdadinin öldürülməsi əməliyyatında Türkiyədən də dəstək aldı. Yəni Amerika və Türkiyə aralarındakı gərginliyi qoruyan problemlərini həll etmədən harada mümkündür əməkdaşlıq etməyə də çalışacaqlar. Ancaq Amerikanın gələcək aylarda Türkiyəyə sanksiya tətbiqi təhlükəsi ortadan qaldırılmadı. Bu, Türkiyəni qorxutmur. Türkiyəni Amerikanın ona hərbi təyyarələr satmaması qərarı da qorxutmayacaq. Türkiyənin alternativ olaraq hərbi təyyarələri Rusiyadan da almaq imkanı var. Belə olarsa, Amerika Türkiyəni özü üçün daha çox itirəcək. Bu yerdə onu da xatırlayaq ki, Ərdoğan Trampın ona yazdığı aşağılayıcı məktubu Ağ Ev sahibinə qaytardı".


YAP ilə AK Parti arasında geniş perspektivlər açılır\n28 İyul 16:21 | 1 126\nAzərbaycanla Türkiyə arasında dostluq və qardaşlıq münasibətləri bütün sahələrdə uğurla inkişaf edir. Türkiyə və Azərbaycan arasında mövcud olan əməkdaşlıq və strateji tərəfdaşlıq dövlətlərarası münasibətlərin inkişafında dostluğa, qardaşlığa söykənir. Mövcud münasibətlərin böyük tarixi var. Qarşılıqlı etimada, əməkdaşlığa söykənən bu əlaqələr müasir dövrümüzdə daha da möhkəmlənir. Ulu Öndər Heydər Əliyevin bir millət, iki dövlət olaraq xarakterizə etdiyi Azərbaycan-Türkiyə dövlətləri arasındakı münasibətlərin yüksələn bir xətlə inkişafı əlbəttə ki, hər iki ölkə rəhbərliyinin həyata keçirdiyi uğurlu siyasətin məntiqi nəticəsidir. Keyfiyyətcə yeni müstəviyə qədəm qoyan münasibətlərin nəticəsində müxtəlif məzmunlu tədbirlər keçirilir və müqavilələr imzalanır. İki ölkə arasında beynəlxalq əhəmiyyətli bir sıra regional layihələrin Bakı-Tbilisi-Ceyhan neft kəməri, Bakı-Tbilisi-Ərzurum qaz kəməri və s. təqdirəlayiqdir. Əbəs yerə vurğulanmır ki, bu gün Türkiyə-Azərbaycan arasındakı dostluq-qardaşlıq münasibətləri dünya üçün nümunəyə çevrilib və Azərbaycanın 44 günlük Vətən müharibəsində qardaş, dost ölkə olaraq ölkəmizin yanında olması bu münasibətlərin ali dəyərləri özündə əks etdirməsinin nümunəsi oldu. Azərbaycan Prezidenti, YAP-ın Sədri İlham Əliyev və Türkiyə Prezidenti, Türkiyənin Ədalət və İnkişaf Partiyasının Sədri Rəcəb Tayyib Ərdoğan arasındakı səmimi dostluq və qardaşlıq münasibətləri dövlətlərimizin inkişafına böyük töhfə verməkdədir. Yeni Azərbaycan Partiyası ilə Türkiyənin Ədalət və İnkişaf Partiyası arasında olan dostluq və qardaşlıq əlaqələri ölkələrimiz arasında digər sahələrdə olduğu kimi, yüksələn bir xəttlə inkişafdadır. Xatırladaq ki, Azərbaycanda böyük nüfuza malik Yeni Azərbaycan Partiyası monolit təşkilat olaraq cəmiyyətin bütün təbəqələrinə nüfuz etdiyi kimi, Türkiyədə də hakim Ədalət və İnkişaf Partiyası xalqın etimadını qazanıb və bunu doğrulda bilib.\nPartiyaların qadınlar, gənclər təşkilatları və yerli strukturlarının arasında olan münasibətləri davamlı xarakter alıb. Bildiyimiz kimi, bir müddət əvvəl Türkiyə Prezidenti, hakim Ədalət və İnkişaf Partiyasının Sədri Rəcəb Tayyib Ərdoğanın Ankarada səfərdə olan Yeni Azərbaycan Partiyası Sədrinin müavini-Mərkəzi Aparatın rəhbəri Tahir Budaqovun rəhbərlik etdiyi nümayəndə heyətini partiyasının mərkəzi qərargahında qəbul etməsi bu əlaqələrin davamlı və qarşılıqlı etimada söykəndiyinə əsaslanır. Səfər çərçivəsində keçirilən bir sıra görüşlər, tədbirlər hakim partiyaların əlaqələrinin daha dərinləşməsindən xəbər vermiş oldu. Yeni Azərbaycan Partiyası Sədrinin müavini Tahir Budaqov və Ədalət və İnkişaf Partiyası Sədrinin birinci müavini Numan Kurtulmuş YAP ilə Türkiyənin Ədalət və İnkişaf Partiyası arasında əməkdaşlığa dair niyyət protokolunu imzalamaları fikrimizi əsaslandırır. YAP və Türkiyənin Ədalət və İnkişaf Partiyası arasında imzalanmış niyyət protokolu iki ölkənin siyasi arenasında müxtəlif istiqamətlərdə yaxınlaşmanı özündə ehtiva edir. Onu da bildirək ki, Türkiyənin Ədalət və İnkişaf Partiyasının Ankaradakı mərkəzi qərargahında keçirilən görüşdə iki qardaş ölkənin gənclər birlikləri arasında da əməkdaşlıq imkanları, tərəfdaşlıq əlaqələrinin qurulması, hər iki partiyanı təmsil edən gənclərin ölkələrimizə qarşılıqlı səfəri, intellektual inteqrasiya yolları müzakirə olunmuşdu. Bu və ya digər əlaqələr ölkələr arasında dinamizmi möhkəmlənərək keyfiyyətcə yeni mərəhələyə qədəm qoymasını bir daha göstərmiş olur. Bu gün isə qarşılıqlı əlaqələrin davamı olaraq Türkiyənin Ədalət və İnkişaf Partiyasının nümayəndə heyəti ölkəmizə səfər edib. Azərbaycan Respublikasının Prezidenti İlham Əliyev Türkiyənin Ədalət və İnkişaf Partiyası sədrinin birinci müavini Numan Kurtulmuşun rəhbərlik etdiyi nümayəndə heyətini qəbul edib. Görüşdə Azərbaycanla Türkiyə arasında dostluq və qardaşlıq münasibətlərinin bütün sahələrdə uğurla inkişaf etdiyi bildirilib. Dövlət başçıları arasında mütəmadi təmasların əlaqələrimizin genişlənməsində xüsusi rolu vurğulanıb. Yeni Azərbaycan Partiyası ilə Ədalət və İnkişaf Partiyası arasında əməkdaşlıq məsələləri müzakirə edilib. Partiyalar arasında əlaqələr ikitərəfli münasibətlərin inkişafında mühüm rol oynayır. Görüşdə əməkdaşlığın perspektivləri ətrafında fikir mübadiləsi aparılıb, ölkələrimiz arasında münasibətlərin bundan sonra da genişlənəcəyinə əminlik ifadə olunub. Səfər çərçivəsində keçirilən bir sıra görüşlərdə dövlətlərarası münasibətlərin tarixinə nəzər salınıb. Qarşılıqlı maraq doğuran digər məsələlər ətrafında geniş fikir mübadiləsi aparılıb.\nHər zaman Azərbaycanın yanında olan Türkiyə 44 günlük Vətən müharibəsində də ölkəmizin haqq işində ona dəstək oldu. Ağrı-acını bizimlə birgə yaşadı. Zəfərimizi öz Zəfəri tək qəbul etdi. Türkiyənin Ədalət və İnkişaf Partiyasının sədrinin birinci müavini Numan Kurtulmuşun rəhbərlik etdiyi nümayəndə heyəti ölkəmizə səfəri çərçivəsində Gəncədə olublar. Qonaqlar ötən ilin oktyabrında Gəncədə erməni terroru nəticəsində çoxlu sayda mülki şəxsin öldüyü, yaralandığı və böyük dağıntıların yarandığı əraziyə gəliblər. Məlumat verilib ki, işğalçı Ermənistanın silahlı qüvvələri beynəlxalq hüququn norma və prinsiplərini, 1949-cu il Cenevrə konvensiyalarını və onların Əlavə protokollarını, habelə özlərinin israrlı xahişləri əsasında Moskvada keçirilmiş görüşün yekunu olaraq razılaşdırılmış humanitar atəşkəs rejiminin tələblərini pozaraq Azərbaycanın dinc əhalisini qəsdən hədəfə almaqla yaşayış məntəqələrini ağır artilleriyadan atəşə tutub. Baş verən hadisələr qonaqların diqqətinə çatdırılarkən qeyd olunub ki, düşmənin Azərbaycanın ikinci böyük şəhəri, yarım milyon əhalisi olan və münaqişə zonasından 100 kilometrdən artıq məsafədə yerləşən Gəncə şəhərinə raket hücumları nəticəsində aralarında qadın və uşaqlar da olmaqla 26 mülki şəxs həlak olub, 142 nəfər isə yaralanıb. Şəhərdə mülki infrastruktur obyektlərinə, tarixi mədəniyyət abidələrinə, o cümlədən, nəqliyyat vasitələrinə külli miqdarda ziyan dəyib. Əhalinin sıx yaşadığı ərazilərə "Toçka-U", "Smerç", "Skad" kimi raketlərlə gecə saatlarında hücumun həyata keçirilməsi çoxlu sayda dinc insanın qətlə yetirilməsi məqsədi daşıyıb.\nNuman Kurtulmuş və nümayəndə heyətinin üzvlərinin erməni terrorunun acı nəticələri ilə tanış olması bir daha təcavüzkar erməni siyasətinin iç üzü ilə türk qardaşlarımızın daha da yaxından tanış olmasında əhəmiyyətlidir. Düzdür, 44 günlük Vətən müharibəsində bu və digər faktlar erməni kimliyini dünya ictimaiyyətinə yaxından tanıtdı. İndi ölkəmizə dost niyyəti ilə gələn hər kəsi işğal altında olan və müharibə dövründə qanunsuz olaraq Bərdə, Gəncə kimi şəhərlərimizi güllə-bəran edən ermənilərin çirkin niyyətləri ilə yaxından tanış olurlar. Əlbəttə ki, bu səfər və görüşlər Yeni Azərbaycan Partiyası ilə Ədalət və İnkişaf Partiyası arasında geniş perspektivlər açır və münasibətlərin daha da dərinləşməsinə öz töhfəsini verəcək.


Bakıda 32 yaşlı kişini avtomobil vurub – XəbərAl.Az\nBakıda 32 yaşlı kişini avtomobil vurub\nSabunçu rayonunda piyadanın vurulması ilə yol-nəqliyyat hadisəsi baş verib.\nXeberal.az xəbər verir ki, hadisə Maştağa qəsəbəsində qeydə alınıb.\nMinik avtomobili piyada, 1987-ci il təvəllüdlü Ağayev Bəhruz Balamirzə oğlunu vurub.\nYaralı ağır vəziyyətdə xəstəxanaya yerləşdirilib. Ona hər iki baldır sümüyünün sınığı diaqnozu qoyulub. B.Ağayev təcili olaraq cərrahi əməliyyat edilib. Vəziyyətinin ağır olduğu bildirilir.\nFaktla bağlı Sabunçu Ryaon Polis İdarəsində araşdırma aparılır.\nKişi qonşu qadını bıçaqladı\nPosted on 02 May 2019 02 May 2019 Author Xəbər Al\nQazax rayonunda kişi qonşu qadını bıçaqlayıb. XəbərAl.az-ın verdiyi xəbərə görə, hadisə hadisə aprelin 30-da saat 13 radələrində rayonun Birinci Şıxlı kəndinə baş verib. Kənd sakini, 1971-ci il təvəllüdlü Mürsəl Hüseynov qonşusu, 1981-ci il təvəllüdlü Elmira Orucovanın evində onunla aralarında yaranan mübahisə zamanı ona bir neçə bıçaq zərbəsi vurub. Bu zaman E.Orucovanın oğlu Xəyal Mikayılov hadisəyə […]\nAzərbaycanın Xarkovdakı fəxri konsulluğu bu gecə konsulluq binasının atəşə məruz qalması ilə bağlı məlumat yayıb. Konsulluqdan verilən xəbərə görə, bu gecə saat 2.30 dəqiqədə Konsulluğun Yaroslavl Mudrı 7 ünvanında yerləşən binası atəşə məruz qalıb: “Konsulluq binasına 6 atəş açılıb. Nəticədə pəncərələr və qapı qırılıb. Gecə ofisdə heç kim olmadığı üçün xəsarət alan olmayıb. Konsulluğun nəzarət […]\nRektorla vidalaşmaq vaxtı çatdı – Slavyan Universitetində baş verənlərin PƏRDƏARXASI\nPosted on 14 May 2021 14 May 2021 Author Xeberal.az\nAprelin 29-da Azərbaycanın müxtəlif mətbu orqanlarında Bakı Slavyan Universitetində “140 min manatı mənimsəyən şöbə müdirinə cinayət işi açıldı” sərlövhəli yazılar dərc edilib. Bizim.Media xəbər verir ki, bu informasiyaya cavab olaraq universitetdən bildirilib ki, BSU-nun rektoru, professor Nurlana Əliyeva bu ali təhsil müəssisəsinin “Əlavə və qiyabi təhsil şöbəsi”nin sabiq müdiri, dosent Dürdanə Əliyevanın çoxsaylı qanunsuz əməlləri (hətta […]\nGəncədə qadın naməlum şəraitdə bıçaqlanıb


“Axı, o, hansı günaha görə öldürüldü?” – Hacı Surxay Məmmədlidən etiraz\n06 July 2017 - 20:59\n“Axı, o, hansı günaha görə öldürüldü?” –Hacı Surxay Məmmədlidən etiraz\nBakı şəhəri, İçərişəhər Cümə Məscidi dini icmasının sədri Hacı Surxay Məmmədli iyulun 4-də işğal altında olan ərazilərimizdə yerləşmiş təcavüzkar Ermənistan və separatçı “DQR” hərbi birləşmələrinin beynəlxalq hüquq normalarının tələblərini pozan qanlı və vəhşi əməlləri ilə bağlı bəyanat yayıb.\nStrateq.az-a daxil olan və müqəddəs Qurani-Kərimin təkvir surəsinin 9-cu ayəsi ilə başlayan bəyanatda bildirilir:\n"Bismillahir Rahmənir Rahim!\n"Axı, o, hansı günaha görə öldürüldü?"; soruşulacağı zaman; Əməl dəftərləri açılacağı zaman;\nTarixlər boyu insanlığa, bəşəriyyətə qarşı qanlı cinayətlər törədən şəxslər son anda Allah Taala tərəfindən cəzalandırılıb. Ermənistan Silahlı Qüvvələri Azərbaycanın işğal olunmuş ərazilərindən Füzuli rayonunun Alxanlı kəndinin dinc sakinlərini öldürmək, yaşayış yerlərini dağıtmaq məqsədilə mina və qumbaraatanlarla atəşə tutaraq növbəti dəfə qanlı təxribata əl atdılar. Cinayətkar Serj Sarkisyan rejimi 1 yaş 8 aylıq Quliyeva Zəhranı, eyni zamanda onun nənəsi – Allahverdiyeva Sahibə İdris qızını qətlə yetirməsi ilə uca Rəbbimiz qarşısında günahları üzərinə daha bir günah yazıdlar və onlar axirətdə cənəhhəm atəşində yanmağa məhkumdurlar.\nİçərişəhər Cümə Məscidi dini icması baş verən hadisəylə bağlı bəyan edir ki, qaniçən Serj Sarkisyan rejimi bilavasitə beynəlxalq humanitar hüquq normalarının tələblərini kobud surətdə pozaraq, qeyri-insani siyasətinə sadiq qalıb və bir daha sübut olunub ki, onlar heç bir beynəlxalq qanunlara hörmət etmirlər.\nBu kimi ürək ağrıdan hallar tarixlər boyu təkrarlanıb və dinc insanların, qadın, uşaq, qocaların məhvi kimi bağışlanmaz cinayətlərinə görə pisləyir, cinayətkarların haqlı olduqları cəzanı almalarını tələb edirik.


Maqnitlə yanacağa qənaət etmək olarmı?\nHətta bu günlərdə mən özüm də bununla bağlı bir məktub almışam. Məktub sahibi iddia edir ki, onda benzinə əməlli-başlı qənaət edən cihaz vardır: “Tural, mən sizə yeni bir cihaz verə bilərəm. Onu sınayın. Yanacağa qənaət edir”. Onun bildirdiyinə görə, 100 km-ə 12 litr işlədən avtomobil bu cihazdan istifadə etməklə həmin sərfiyyatı 7-8 litrə endirə bilir. Həmin cihazı sınamağı söyləyən şəxs hətta mənə endirim də təklif edirdi.\nPonoptikum – naməlum və yabanı olanın cəmini bildirir. Belə cihazlarla artıq tanışam və demək olar ki, hər ay mənə yenisini göstərirlər,təqdim və təklif edirlər.\nGəlin bu maqnitlərin siyahısına baxaq:\nYanacaqda 15 faiz qənaətə, zəhərli qazlarınsa 25 % azalmasına söz verir. İstehsalçı bunu yanacağın ionlaşdırılması ilə etdiyini bildirir.\nBurada 450 min km təmirsiz sürüşü söz verirlər. Həm də avtomobilin mühərrik həcminin 1.500-dən 1.700-ədək “artır”dığını bildirirlər. Deyilənə görə, motora da ziyan vermir. Amma öz aramızda qalsın,xeyri yoxdur.\nMaye yanacağın ekoloji stabilləşməsi. Bu “kəşfin” müəllifi ukraynalıdır. Yanacağın "rahat" işləməsini təmin edir və motora əlavə "güc" qatır. Patentlə qorunur. Amma patentin nəyə alındığı dəqiqləşdirilmir.\nAvtomobil filtr aktivasiyası. Yaxşı işləyiblər. Metaldandır. İddiaya görə detonasiyanı "aşağı" salır, yanacağa "qənaət" edilir və s. Kitabçasına baxdıqda benzin sinif olaraq müəyyən edilib.\nBu məsələlərə şərh olaraq sizə bir məlumatı da verim. İstəsəniz özünüz də Moskvada yaşayanlardan soruşub öyrənə bilərsiniz. Orada elektrik avadanlıqların, sayğacların göstəricilərini dəyişə bilən maqnitlər rəsmi olaraq satışdadır. Həmin cihazlar su sayğaclarının, elektrik sayğaclarının nəticəsini dəyişirlər. Və onların satdıqları sadəcə maqnitdir və insanlar da alıb işlədir. Yəni, dediyim kimi, həmin maqnitlər sadəcə avtomobilinizdəki elektron avadanlıqların göstəricisini dəyişirlər.\nBu "firma" mallarını satanlar isə artıq daha müasir üsulla hərəkət edirlər. Facebook-da reklam verirlər, video çəkirlər və s. Bu yeni növ maqnitlərdir və onlar 40 faiz qənaətə təminat verirlər. Özü də benzin şlanqının üzərinı bağladıqda heç bir ziyan vermir.\nAmma… Qənaət edirmi? Xeyr. Bu bir yana dursun, təsadüfən şlanqdan qopsa və mühərrikə düşsə nəticəyə kim cavabdehdir? O da bilinmir…\nÜmumiyyətlə, bu cihazalara pul xərcləməyə dəyməz. Çünki onların faydası yoxdur.\nMəqalədə : Maqnitlə yanacağa qənaət etmək olarmı?


Şəhid pilotun anım mərasimi keçirilib » www.AVROMEDIA.az\nTarix: 21-08-2019, 22:08\nBaxılıb: 1 005\nAslanov adına Ordu-İdeoloji və Mədəniyyət Mərkəzində şəhid mayor Təbriz Musazadənin anım mərasimi keçirilib. Mərasimdə Müdafiə Nazirliyinin əməkdaşları, xüsusi təyinatlı hərbi təhsil müəssisələrinin kursantları, ictimaiyyət nümayəndələri və şəhidin ailə üzvləri iştirak ediblər.\nMüdafafiə Nazirliyindən Avromedia.az-a verilən məlumata görə, əvvəlcə ümummilli lider Heydər Əliyevin və Azərbaycanın ərazi bütövlüyü uğrunda şəhid olanların xatirəsi bir dəqiqəlik sükutla yad olunub.\nSonda "Onlar unudulmur" kitabının, Azadə Taleh Abbasqızının şəhid pilota həsr etdiyi "Vətənimin qürur yeri, Vətənimin şəhid oğlu" kitabının və ssenarisi əsasında hazırlanmış sənədli filmin təqdimatı olub.\nTədbir xatirə şəklinin çəkilməsi ilə başa çatıb.скачать dle 12.1\nYer kürəsinə sürətlə yaxınlaşan 11 TƏHLÜKƏ - ŞOK ARAŞDIRMA


Bakı Musiqi Akademiyası - Konfranslar 17 aprel 2019-cu il\nÜzeyir Hacıbəyli adına Bakı Musiqi Akademiyasının professoru Mina xanım Hacıyeva tələbə və magistrları ilə bərabər, aprel ayının 17-də, Görkəmli şair İmadəddin Nəsiminin 650 illik yubileyinə həsr olunmuş “Hürufilik və Nəsimi yaradıcılığında multikulturalizm və tolerantlıq” mövzusunda Azərbaycan Dillər Universitetində (ADU) keçirilən seminarda iştirak ediblər. Seminarda ADU Filologiya və Jurnalistika fakültəsinin tələbələri də iştirak edirdilər. Seminar Azərbaycan Dillər Universitetinin Multikulturalizm Elmi Tədqiqat Laboratoriyasının (ETL) təşkilatçılığı ilə təşkil olunmuşdur.\nSeminarda açılış nitqini ADU Multikulturalizm ETL-nin elmi işçisi Əli Fərhadov edərək, Nəsimi yaradıcılığı haqqında ümumi məlumat verdi.\nSonra isə söz Azərbaycan Dillər Universiteti Azərbaycan ədəbiyyatı kafedrasının müdiri, akademik Muxtar İmanova verildi. Akademik “Nəsimi yaradıcılığında insan konsepsiyası” mövzusu ilə çıxış etdi. O, bu mövzuda olduqca ətraflı, dolğun, dəyərli fikirlər söyləyərək, Nəsimi qəzəllərindən nümunələr səsləndirdi.\nNövbəti - “Azərbaycan ədəbiyyatında sufizm və multikultural ideyalar” mövzusu ilə ADU Multikulturalizm ETL-nın aparıcı elmi işçisi, filologiya üzrə fəlsəfə doktoru Afət Musayeva çıxış etdi. Burada Afət xanım sufizmin yaranması, ədəbiyyatımızda əks olunması haqqında maraqlı fikirlər söylədi.\nBunun ardınca ADU Multikulturalizm ETL-nin kiçik elmi işçisi Turan Kərimli “Qərb ədəbiyyatında sufizm və hürufiliyə baxış” adlı məruzə ilə çıxış etdi. Daha sonra isə Əli Fərhadovun “Fəzlullah Nəimi və İmadəddin Nəsimi yaradıcılığında multikultural dəyərlər” mövzusundakı məruzəsi dinləyicilərin marağına səbəb oldu. Professor Mina Hacıyeva və magistrant Ofeliya İsgəndərli çıxış edərək öz maraqlı ideya və təkliflərini irəli sürdülər.\nSonda isə seminar tələbələri maraqlandıran sualların cavablandırılması ilə başa çatdı.


14:34 20.01.2022 744\nFutzal üzrə Azərbaycan millisi Niderlandda AÇ-2022-yə hazırlaşır.\nFanat.Az xəbər verir ki, yığmamızın Avropa çempionatında ilk oyununu yanvarın 22-də Gürcüstana qarşı keçirəcək.\nQroningen şəhərində baş tutacaq oyun Bakı vaxtı ilə saat 17:30-da başlayacaq.\n19 yaşadək futzalçılardan ibarət Azərbaycan millisinin baş məşqçisi Ağatahir Əzimov seçməmizin AÇ-2022-də şanslarını qiymətləndirib:\n"Millimiz üçün çox çətin olacaq. Başlayaq Gürcüstandan. Onların heyəti olduqca güclüdür. İspaniyanın potensialı isə hər kəsə bəllidir. İstənilən komanda üçün çətin rəqibdir. Bosniya və Hersoqovina da zəif rəqib deyil. Bir sözlə, qrupdan çıxmaq çox çətin olacaq. Bizim heyətdə isə milliləşdirilmiş 3 braziliyalıdan ikisi koronavirusa yoluxub. Millimizin Belçika ilə yoldaşlıq oyununda da boşluqlar nəzərə çarpdı".\nMillimizin sabiq üzvü özünün çıxış etdiyi dönəm ilə hazırki vəziyyəti də müqayisə edib:\n"Bizim oynadığımız dönəmdə azərbaycanlı futzalçılar səviyyəcə çox mükəmməl oyunçular idi. Alessio gələndə bizdə yerli futzalçılar çox idi. Sadəcə olaraq o, yerlilərdən daha çox braziliyalılara üstünlük verdi. Fikrimcə, Alessionun komandadan kənarlaşdırdığı yerli futzalçılarımızın bu gün komandaya çox faydası dəyə bilərdi. Ondansa, gənc həmyerlilərimizi yaxşı futzalçı kimi formalaşdırardı. Bu gün bizdə gənc futzalçı yetişdirmək olduqca çətindir".\nTəcrübəli mütəxəssis çalışdırdığı U-19 yığmamız barədə də söhbət açıb:\n"U-19 millimiz üçün yaxşı futzalçı yetişdirmək uğrunda işlər aparırıq. Amma daha öncə qeyd etdiyim kimi, bu, olduqca çətindir. Çünki bizim öz uşaq məktəbimiz yoxdur. Küçələrdə isə futbol oynayan uşaqlara nadir hallarda rast gəlirik. Yəni, məhəllə futbolundan da kimisə cəlb edib üzərində işləmək olmur. Bizə qalan tək variant böyük futboldan kadr cəlb etməkdir. Boyük futbol klubları isə yetişdiriyi uşaqları bizə vermir. Yaxşı oyunçu tapıb düşünürsən ki, onu milliyə çağırım. Amma klubuna müraciət edəndə "yox" cavabı alırıq.\nHəmin klublar belə gəncləri özləri üçün saxlayıb lazım olduğu kimi istifadə edir. Mən hansısa oyunçunu bəyənib millidə oynaması üçün baş məşqçisinə müraciət edirəm, o isə mənim seçdiyimi deyil, alternativ olaraq başqa futbolçunu təklif edir. Həmin oyunçular isə lazım olan effekti vermir. Ancaq məcbur qalıb onları futzalçı kimi yetişdirməyə çalışırıq. Bu da olduqca çətin prosesdir, hətta mümkün olmayan bir işdir.\nHazırda çalışdığım uşaqlarda artım müşahidə olunur. Amma bir ildən sonra onlar lazım olan kimi oynaya bilməyəcəklər. Biri var kimisə uşaqlıqdan buna kökləyirsən və zamanı çatanda "bişmiş" futzalçı olur, biri də var 17-18 yaşında gələ futzala. Belə olanda hardasa 3-4 ildən sonra başlayır normal oynamağa. Burda isə biz vaxt itiririk. Böyük futboldan bizə dəstək olsaydı, U-19-dan əsas milliyə yaxşı futzalçılar verə bilərdik. Hazırda isə əlimizdə olan futzalçılarımızın bir neçəsi istisna olmaqla qalanları zəif təsir bağışlayır. Həm də bizdə elə yaş qrupudur ki, oyunçuların hərbi xidmətə getməsinə görə əziyyət çəkirik. Məsələn, Kazanda keçirilən turnirə gedəndə hər iki qapıçımızı hərbi xidmətə aparmışdılar. Məcbur olub iki nəfər yeni qapıçı cəlb etdik. Belarus millisi ilə oyunun ilk hissəsində mübarizə apara bildik, amma ikinci hissə bizim üçün çox çətin oldu. Hesab 2:0 idi və onları sıxmışdıq. Ancaq əsas qapıçımız qırmızı vərəqə alaraq meydanı tərk etdi. İkinci qapıçı isə sən demə zəif imiş. Məcburiyyətdən onu meydana buraxmalı oldum. O da nə vurdularsa, buraxdı. Əlimizdə işləmək üçün resurs yoxdur və məcburuq olanla kifayətlənək. Ona görə də əsas komanda üçün "fabrik" funksiyasını yerinə yetirə bilmirik. 2-3 nəfər var ki, gələcəkdə onlarda alınacaq. Amma hazırda əsas milliyə kömək edə bilmirik".


Dövlət Yol Polisi ictimaiyyətə daha yaxın oldu Ayna.az\nDövlət Yol Polisi ictimaiyyətə daha yaxın oldu\n“dyp.polisazerbaycan” "Instagram" səhifəsi artıq bu gündən etibarən fəaliyyətə başlayıb\nMüasir dövrdə sosial şəbəkələrin həyatımızda əhəmiyyətli rol oynadığı danılmazdır. İnformasiya mənbələri içərisində bir çox kriteriyalar üzrə rəqib tanımayan sosial şəbəkələrə maraq isə günü-gündən artmaqdadır. Dövrün tələb və çağırışlarına hər zaman adekvat reaksiyası ilə seçilən Daxili İşlər Nazirliyində (DİN) də bu tendensiya nəzərdən qaçmamış və artıq uzun müddətdir ki, əhalinin məlumatlandırılmasında məhz sosial şəbəkələrin imkanlarından geniş istifadə edilir.\nBaş Dövlət Yol Polisi İdarəsindən (BDYPİ) AYNA-ya verilən məlumata görə, daim ölkə ictimaiyyətinin diqqət mərkəzində olan və fəaliyyəti sosial şəbəkələr üzərindən daha çox izlənilən DYP xidməti haqqında informasiyanın əhali tərəfindən daha əlçatan olması üçün DİN rəhbərliyi bu dəfə “dyp.polisazerbaycan” adlı "Instagram" səhifəsinin yaradılmasına göstəriş verib.\nDİN-in Baş Dövlət Yol Polisi İdarəsinin istifadəsinə verilən “dyp.polisazerbaycan” "Instagram" səhifəsi artıq bu gündən etibarən fəaliyyətə başlayıb.\nBDYPİ sosial şəbəkə istifadəçilərini ölkəmizdə yol hərəkəti mədəniyyətinin daha da inkişaf etdirilməsinə, əhalinin yol hərəkəti qaydaları ilə bağlı maarifləndirilməsinə, yol hərəkəti təhlükəsizliyi sahəsində həyata keçirilən tədbirlər barədə ictimaiyyətin daha geniş və çevik şəkildə məlumatlandırılmasına xidmət edəcək “dyp.polisazerbaycan” "Instagram" səhifəsini izləməyə və aktiv iştirakçılığa dəvət edir.\nMüəllif: Ayna.az 6 Dekabr 2019 10:31\n6 Dekabr 10:31 Xəbərlər


Yeni innovasiyalı batareya Tesla elektromobillərini daha ucuz edəcək | Technote.az\nYeni innovasiyalı batareya Tesla elektromobillərini daha ucuz edəcək\nTesla şirkəti aşağı maya dəyərinə və uzun xidmət müddətinə sahib yeni innovasiyalı elektromobil batareyası yaradıb. Məlumata əsasən həmin batareyanı hətta milyon mil (1609344 km) qətt edilmiş yoldan sonra da dəyişmək lazım gəlməyəcək. Bu isə o deməkdir ki, yaradılmış batareya bir növ sonsuz istifadə üçün nəzərdə tutulub. Belə ki, orta statistik sürücü heç həyatı boyunca bu qədər yol qətt etmir. Daha vacib fakt isə ondan ibarətdir ki, yeni innovasiyalı elektromobil batareyası hal hazırda bazarda olan digər batareyalardan daha ucuz başa gələcək.\nBu isə öz növbəsində Tesla şirkətinə öz elektromobillərinin qiymətlərini benzin avtomobillərinin qiymətləri səviyyəsinə çatdıra və hətta onlardan daha ucuza satmaq imkanını verə bilər. Bu barədə Reuters saytı xəbər verib. Qeyd etmək lazımdır ki, gələn həftə Tesla şirkətinin Battery Day adlı xüsusi təqdimat tədbiri baş tutacaq. Gözləntilərə əsasən gələn həftə baş tutacaq həmin tədbir çərçivəsində investorlara və ictimaiyyətə şirkətin enerji saxlama sahəsindəki yeni innovasiyalı məhsulları təqdim olunacaq.\nElon Musk söz verib ki, həmin gün Tesla tarixinin ən vacib günü olacaq.\nYeni məlumat sızıntısına əsasən Battery Day təqdimat tədbirində Tesla şirkəti aşağı maya dəyərinə sahib yeni innovasiyalı elektromobil batareyası təqdim edəcək. Sözügedən batareyanın xidmət müddəti milyon mil təşkil edəcək və onun istehsalına artıq bu ilin sonunda start verilə bilər. Bu isə öz növbsində Tesla şirkətinə öz elektromobillərini daxili yanacaq mühərrikli avtomobillərin qiymətində və hətta onlardan daha aşağı qiymətdə satmağa imkan verəcək. Məlumata əsasən yeni innovasiyalı elektromobil batareyası Tesla-nın, Çinin CATL şirkəti və Kanadalı alimləri ilə birlikdə əməkdaşlığı çərçivəsində yaradılıb.\nİlkin mərhələdə bu batareya Çində istehsal olunan Tesla modellərinə quraşdırlacaq. Daha sonra isə onlar digər regionlarda satılan Tesla modellərinə inteqrasiya olunacaqlar. İnnovasiyalar sözügedən batareyanın daxilindəki kobalt miqdarının azaldılması, batareya daxilindəki cərəyanı azaltmaq və daha uzun yol məsafəsi üçün daha çox enerji miqdarı saxlamağa imkan verən kimyəvi əlavələrdən, materiallardan və örtüklərdən istifadə ilə əlaqəli olacaqlar.\nBundan əlavə olaraq şirkət yeni sürətli və yüksək avtomatlaşdırılmış batareya istehsalı prosesini də inteqrasiya etməyi planlaşdırır.\nBu isə öz növbəsində Nevadada yerləşən Gigafactory zavodundan 30 dəfə daha böyük olacaq zavodların istehsalat qabiliyyətini yüksəldəcək. Bütün bunlardan əlavə olaraq Tesla şirkəti nikel, kobalt və litium kimi bahalı metalların təkrar istifadəsi, emalı texnologiyaları və elektromobil batareyalarının təkrar şəkildə enerji şəbəkələrində istifadəsi üzərində çalışır. Bütün bu addımlar yalnız bir məqsəd üçün atılır: Elektromobil alışını sərfəli etmək üçün batareyaların istifadə imkanlarının genişləndirilməsi. Enerji şəbəkəsinə qoşulma qabiliyyətinə qadir milyondan çox elektromobilə sahib olmaqla isə Tesla şirkəti Pacific Gas & Electric və ya Tokyo Electric Power kimi böyük enerji şirkətləri arasında nüfuzlu şirkət statusunu əldə edəcək.


Böyük Dəbilqəni 2 medalla başa vurduq - Stadium.az\n07.03.2021 | 625 dəfə oxunub\nÖzbəkistanın paytaxtı Daşkənddəki Böyük Dəbilqədə bu gün Azərbaycanın son 3 cüdoçusu tatamiyə çıxıb. Stadium.Az xəbər verir ki, onların hamısı kişilərin mübarizəsinə qatılıb.\n90 kq çəki dərəcəsində yer alan Məmmədəli Mehdiyev ilk görüşündə qırğızıstanlı Erlan Şerovu 3 dəqiqəyə ipponla məğlub edib. Onun 1/8 finalda rəqibi böyük britaniyalı Maks Stüart olub. Azərbaycanlı cüdoçu bu qarşılaşmanı 1 dəqiqə 57 saniyəyə ipponla başa vurub. O, 1/4 finalda finlandiyalı Klen Kristofer Kalyulaidi sınağa çəkib. Rəqibinə 2 dəqiqə 11 saniyəyə qalib gələn Mehdiyev yarımfinala vəsiqə qazanıb.


Dekoramı parlaqlaşdıracaq yaşıl bitki - Şərh - 2021\nYəqin ki, fərq etdiyiniz kimi, yaşıl bitkilər bir dəfə quraşdırılmış istənilən otağı işıqlandırır. Qonaq otağı, vanna otağı, mətbəx, hər birində təbiətə toxunmaqdan çəkinməyin. Yayda olduğu kimi qışda da əhval-ruhiyyəni yaxşılaşdırırlar ... onlara yaxşı qayğı göstərsəniz. Düzgün birini seçməyinizə kömək etmək üçün ilham alın.\nKiçik bitkiləri böyüməkdənsə, kiçik təbii bir künc yaratmaq üçün yığım üzərində qurulun. Dizaynerin suvarma qabları bitki qabları rolunu oynadığı bu orijinal kompozisiyanı sevirik.\nDaxili dizaynınıza zəriflik gətirmək üçün orkide düşündünüzmü? Qonaq otağında və ya şöminənin kənarındakı qəhvə masasında bir dəfə yaraşıqlı bitki qabına qoyulmuş hər şeyi edir.\nAsiyadan ilhamlanmış bu salonda yaşıllıqların da öz toxunuşu var. Qəhvə masasının ortasında yerləşdirilən bu yaşıl bitki qaranlıq taxta mebelləri oyadır. Bu barədə düşünün!\nZen və təbii dekorasiya onu müşayiət edəcək bir və ya daha çox yaşıl bitki olmadan heç bir şey olmazdı. Beləliklə, daş Buddalar və çınqılların ortasında, bu tip üslubla çox yaxşı qarışan bir neçə qalva qabını sürüşdürün.\nMətbəxdəki yaşıl bitkiləri laqeyd qoymayın, çünki onlar çox dekorativ ola bilər. Bu kiçik banan ağacı, çox soyuq boz metal mebel ilə bu otaqda həyatın toxunuşudur. Yemək hazırlayarkən əlverişli olacaq böyük bir qazanda bir neçə aromatik bitki də əkə bilərsiniz.\nArtıq yalnız bağ və ya teras üçün ayrılmış deyil, kiçik çalılar daxili bəzəyimizi öz üzərinə götürür. Ağac və ya dəmir və antikvar kimi xammal üzərində oynayan bir salonda heç bir problem olmadan yerlərini tapır və hətta kiçik bir üzüm bağçasında olmaq təəssüratını verirlər.\nGirişi bəzəmək üçün\nGirişinizi mebel quraşdırmadan bəzəmək istəyirsinizsə, buna görə yaşıl bitki bütün tapılıb. Kifayət qədər əhəmiyyətli bir sahəni işıqlandırmaq üçün böyük bir bitki seçməyi məsləhət görürük.\nBanyoda təbii dekorasiya\nTəbii bəzəkli böyük bir banyoda bir və ya daha çox yaşıl bitki quraşdırmaq vacibdir. Dekor quruluşunu verən bu iki böyük qabın seçilməsini çox bəyənirik.\nAyıq bir dekorasiya ilə dilim\nAyıq rənglərlə seçilən bu kampaniya ilham otağı çox zərifdir, lakin hamısını gündəmə gətirən rəng toxunuşu, divanın sonunda və kiçik bir masanın üstündə quraşdırılmış bu iki yaraşıqlı yaşıl bitkilərdir. Sonra gözdən qaçırılmamaq üçün həqiqi bəzək elementlərinə çevrilirlər! Burada daha çox fikir\nQuş təpəsi çiçək parkını ziyarət edin\nDizayn fotoşəkilləri: veranda bəzək fikirləri, balkon, dizayner tərzi verandası\nBahçeli dəzgah: mənzərədən zövq almaq üçün 6 şık model\nŞəkillərdə tapmaq üçün müxtəlif çatılar\nDekorativ fotoşəkillər: bej qara tonlarda bəzək fikirləri\nCopyright 2021 \_ Dekoramı parlaqlaşdıracaq yaşıl bitki...


İqbal Ağazadə onu narahat edən ruhi xəstə barədə şok faktlar AÇIQLADI – Turkustan.info\n28 Noyabr 2019 10:12\nÜmid Partiyasının sədri İqbal Ağazada uzun müddətdir yaşadağı evdə ona təzyiqlər edən şəxs barədə danışıb.\nTurkustan.info xəbər verir ki, İqbal Ağazadə öz “Instagram” hesabından yaşadığı evin elektrik xəttini kəsən, qaz sayğacına zərər verən naməlum ruhi xəstədən şikayət etdiyini bildirib. İqbal Ağazadə polisin həmin şəxs barəsində ciddi tədbir görmədiyini, belə davam edəcəyi təqdirdə hadisəni təşkil edən şəxslərin adını açıqlayacağını və geniş məktub şəklində ölkə başçısına müraciət ünvanlayacağını deyib. Həmin yazını təqdim edirik:\n“DOSTLAR VƏ MEDİANIN NƏZƏRİNƏ!\nBakı Şəhər Baş Polis İdarəsinin Mətbuat Xidmətinin yaydığı məlumata əsasən yaşadığım ünvanda əsas elektrik xəttini xüsusi alətlə kəsən, qaz sayğacından evə qaz dolmasını xəbərdar edən xətti sıradan çıxaran şəxs 2013-cü ildə Ruhi-Əsəb Dispanserində qeydiyyatdadır və ruhi xəstədir. Etdiyi əməli də əsas kimi İqbal Ağazadənin o ünvanda yaşamağını istəməməsi və guya o ünvanda onun yaxınlarından kiminsə yaşaması və onu sonradan satması olub.\nƏvvəla, Bakı Şəhər Baş Polis İdarəsinə və işi araşdıran müstəntiqlərə xitabən deyirəm:\nMəsələnin birinci tərəfi\nHəmin ərazidə o adamın tanıdığı kimsə yaşamayıb. Ərazi də 1992-ci ildən mənə məxsusdur. Həmin ildə də o adamın cəmi-cümlətanı 6 yaşı olub. Guya orda yaşayan bir tanışının evinin olmasına və satılmasına etiraz edib. 6 yaşı olan zaman olmayan hadisəni bu gün etdiyi hərəkəti bəhanə gətirməsi absurd yanaşmadır. Həm də ona görə ki, biz 1992-ci ildən o ünvanda yaşayırıq.\nMəsələnin ikinci tərəfi\nAdam Ruhi-Əsəb Dispanserində qeydiyyatdadırsa, ruhu xəstə olması haqda arayış – ruhi xəstə kimi qeydiyyatda olmasını təsdiqləyən bir sənəd təqdim etsinlər. O zaman biz də ikinci bir sənəd göstərəcəyik ki, bu adam ruhu-əsəb xəstəsi kimi qeydiyyatda olmayan başqa hansı sənədlərə malikdir. Sözügedən ikinci sənəd əlimizdədir.\nMəsələnin üçüncü tərəfi\nXatırladıram ki, Bakı Şəhəri Baş Polis İdarəsi bu işi araşdırarkən bundan 20-25 gün əvvəl açmadığı baş verən bir hadisənin də niyə görə ortada cinayət faktoru ola-ola cinayət işi qaldırmadığının səbəbi və təfərrüatları da artıq mənə məlumdur. Hansı ki, ailəmlə bağlı olan bir məsələ idi və bu məsələyə cinayət işi qaldırılmadı, iş rədd edildi.\nMəsələnin dördüncü tərəfi\nƏgər adam ruhi xəstə idisə, nədən o uzunluqdakı məsafəni qət edərək özünü müdafiə üçün əlində silah tutmuşdu, mən ona çatarkən müqavimət göstərdi. Ruhi-əsəb xəstələri, şizofrenik xəstəliyə malik olan adamlar gəldiyi yolla da sakitcə geri dönür və onlar üçün də heç bir təhlükə hissi olmur. Adam getmək üçün kifayət qədər gizli yollar seçib, dalanlardan, keçilməz küçələrdən keçib mərkəzi küçəyə çıxarkən yaxalanıb. Bu da onun göstəricisidir ki, adamın ağlı yerindədir və nə etdiyinin fərqindədir. Şəxsin əlaqə saxladığı insanları təsbit ediblərmi? Adam çox professionalcasına evimdə işığı kəsib, kəsməmişdən yarım saat əvəl telefonuna Milli Ön vasitəsilə kontur yükləyib və o qədər peşəkar və o qədər ağıllı olub ki, ora gələrkən tutulmaq ehtimalını bilərək əlaqələri ələ keçməsin deyə telefonu üstündə götürməyib və yalnız bu işi bitirəndən sonra telefonunu əldə etmək üçün evinə doğru gedib.\nMəsələnin beşinci tərəfi\nRuhi xəstə deyilən bu adam 36 saylı Dördüncü Seçki Dairəsinin 18-ci məntəqəsində 1022-ci seçici olaraq qeydiyyatdadır, seçicidir və bilirsiniz ki, ruhu-xəstələr səsvermə hüququna malik deyillər, adam ruhi xəstədirsə, ən azı onun xəstəliyi ilə bağlı qərar olmalı, seçici siyahısından çıxarılmalıdır.\nOna görə də bu nağılları kimsəyə danışmasınlar, bütün bunlar nağıllardan başqa bir şey deyil. Bakı Şəhər Baş Polis İdarəsinin verdiyi bu məlumat qətiyyən həqiqətə uyğun deyil, Respublika Prokurorluğuna, Daxili İşlər naziri – Vilayət Eyvazova, Dövlət Təhlükəsizlik Xidmətinin rəisi Əli Nağıyevə müraciət edirəm ki, bu məsələni ciddiyyətlə araşdırsınlar. Əks təqdirdə məna bildiyim bütün həqiqətləri – bu işin arxasında dayananların kim olduğunu ölkə başçısı İlham Əliyevə rəsmi müraciətlə göndəriləcək, o cümlədən KİV-də sifarişçilərin adları ictimailəşəcək”. /Yeniavaz.com/


Prezident: "Paşinyan, harada imzalamısan sən bu kapitulyasiya aktını?" - MINVAL.INFO\n“Döyüş meydanında düşmənin belini qırdıq. Şuşanın azad olunmasından bir gün sonra 70-dən çox kəndin azad edilməsi ilə düşmən diz çökdü, kapitulyasiya aktına imza atdı. Hələ ki, bilmirəm harada. Bunu gizlədirlər. Yəqin ki, nə vaxtsa bizə deyəcəklər. Paşinyan, harada imzalamısan sən bu kapitulyasiya aktını? Ancaq məcbur olub bizim şərtlərimizi qəbul edib”, – deyə Prezident əlavə edib.\nTarix: 2020/11/25 12:32


Arayış almaq üçün qapı-qapı gəzib, manat-manat xərcləməkdən qurtulmaq zamanıdır Ayna.az\nƏliməmməd Nuriyev: “Hələ də sənədlərin kağız formasında toplanması formasından istifadə olunur ki, bunu həll etmək lazımdır”\nXəbər verdiyimiz kimi, ali məktəblərə qeydiyyat başlayıb. Hazırda tələbə adını qazananlar oradan-buradan müvafiq arayışları toplamaq üçün valideynləri ilə müxtəlif qurumlara müraciət edirlər. Bu da həm zaman itkisinə, həm də əlavə xərclərin çıxmasına səbəb olur.\nAzərbaycan İnternet Forumunun prezidenti, İKT mütəxəssisi Osman Gündüz də bu günlərdə şəxsi “Facebook” hesabından bu məsələyə diqqət çəkib. Bildirib ki, on illərdir ölkədə e-gov quruculuğu aparılsa da, arayış problemi öz həllini tapmayıb: “DİM gec də olsa, qəbul nəticələrini açıqlayıb. Güman ki, bundan sonra ali təhsil müəssisələri qeydiyyat üçün qəbul olan tələbələrdən müxtəlif arayışlar istəməyə başlayacaq. Baxmayaraq ki, on illərdir ölkədə e-gov quruculuğu aparılır, hələ də bizdə arayış problemi həll olmayıb. Səlahiyyətli qurum olan Vətəndaşlara Xidmət və Sosial İnnovasiyalar üzrə Dövlət Agentliyi yanında Elektron Hökumətin İnkişafı Mərkəzi indiyədək bu problemi həll edə bilməyib”.\nGündüz qeyd edib ki, mygov.az-da vətəndaşlar xeyli arayışlar əldə edə bilsə də, bunların heç bir hüquqi əsası yaradılmadığına görə bu resursdan istifadə edənlər demək olar ki, yoxdur: “Dövlət qurumları arasında inteqrasiya olmadığından, müvafiq hüquqi mexanizmlər yaradılmadığından vətəndaşlardan hələ də kağız formada arayışlar tələb olunur. Düşünürəm ki, Dövlət Agentliyi qanunvericiliyi sadələşdirərək, optimallaşma apararaq, ya arayışların ləğvi məsələsini gündəmə gətirməli, ya da əziyyət çəkərək myGov-da hazırlığı elektron arayışların hüquqi əsaslarını yaratmalıdır”.\nMövzu ilə bağlı AYNA-ya danışan “Konstitusiya” Araşdırmalar Fondunun rəhbəri Əliməmməd Nuriyev də hesab edir ki, xidmətlərin elektronlaşdırılması həm vaxta, həm də xərclərə qənaətdir: “Əlbəttə, “Elektron hökumət”ə keçidlə bağlı bir sıra nəticələr var. Müxtəlif qurumların inteqrasiyası prosesi gedir. Əslində DİM artıq tam elektronlaşmış formada fəaliyyət göstərir. Təbii ki, universitetlərin də elektronlaşdırılması çox vacib məsələdir. Bu gün universitetlərdə elektronlaşma səviyyəsi qeyri-bərabərdir. Məsələn, UNEC artıq tamamilə elektronlaşıb. Lakin digər ali təhsil ocaqlarının elektronlaşması hələ baş verməyib, buna görə də bir sıra hallarda sənədlərin kağız formasında toplanması formasından istifadə olunur”.\n“Əgər rəqəmsal hökumətə keçid varsa, bütövlükdə dövlət qurumları, publik hüquqi şəxslər hamısı rəqəmsallaşmalı və bu proses universitetləri də əhatə etməlidir. Belə olan halda vətəndaşlarımız, tələbələrimiz qeydiyyat və sonrakı mərhələlərdə kağız-kuğuz işləri ilə vaxt itirməkdən azad olacaqlar. Bu, həm vaxta qənaətdir, həm də xərclərin azalmasına gətirib çıxarır. Həmçinin, rəqəmsallaşma istənilən ali təhsil ocağının özündə də resurslara qənaət etməsinə imkanlar verəcək. Bu baxımdan elektronlaşma istiqamətində addımlar nə qədər daha sürətli atılsa, o qədər yaxşıdır”, - ekspert deyib.\nNuriyev onu da qeyd edib ki, xidmətlərin elektronlaşdırılmasının sürətləndirilməsi üçün müəyyən maliyyə resurslarına və proqram təminatına ehtiyac var: “Mənə elə gəlir ki, yaxın zamanda Təhsil Nazirliyi tərəfindən universitetlərə də bu barədə göstərişlər veriləcək. Həmçinin, ali təhsil ocaqları da vəsaitlərinin bir qismini elektronlaşma məsələsinə yönəltməlidir ki, bu istiqamətdə xərclər azalsın, vaxta qənaət edilsin, insanların məmnunluğu təmin olunsun. Lakin təbii ki, bu, bir qədər zaman alan məsələdir. Çünki müxtəlif qurumların bir-birinə inteqrasiyası baş verməlidir. Universitetlərlə DİM arasında da inteqrasiya tam təmin olunmalıdır. İnteqrsiya baş verdikdə məlumat bazasından informasiyaların istifadəsi mümkün olacaq".\n"Lakin hələ məlumat bazaları ilə bağlı da problemlər var. Doğrudur, məlumat bazaları var, amma onların sistemləşdirilməsinə ehtiyac var ki, istifadə asanlaşsın. Bundan ötrü də müəyyən maliyyə resursları və proqram təminatları lazımdır. Hər halda cənab Prezidentin rəqəmsal hökumətə keçid, xidmətlərin rəqəmsallaşdırılması ilə bağlı göstərişləri var. Ümid edirik, universitetlər də bu istiqamətdə addımlarını sürətləndirəcək”, - müsahibimiz vurğulayıb.\nQeyd edək ki, “Elektron hökumət”in formalaşdırılması inkişaf etmiş ölkələrdə demokratiyanı möhkəmləndirən amillərdən biri kimi qiymətləndirilir. “Elektron hökumət”in məqsədi sosial xidmət təminatında dövlət qulluqçuları və vətəndaşlar arasında “məsafəni” azaltmaq, bu istiqamətdə tərəflər arasındakı münasibətləri sadələşdirmək, şəffaflaşdırmaqdır. Eyni zamanda, dövlət orqanlarında elektron xidmətlərin artırılması keyfiyyətin yüksəldilməsinə, vətəndaşlara xidmət sahəsində məmnunluğun artırılmasına xidmət edir.\nÖlkəmizdə “Elektron hökumət”in formalaşdırılması istiqamətində beynəlxalq təcrübəyə əsaslanaraq Azərbaycan Respublikası Prezidentinin “Azərbaycan Respublikasında rabitə və informasiya texnologiyalarının inkişafı üzrə 2010-2012-ci illər üçün Dövlət Proqramının (Elektron Azərbaycan)” təsdiq edilməsi haqqında Sərəncamı, “Dövlət orqanlarının elektron xidmətlər göstərməsinin təşkili sahəsində bəzi tədbirlər haqqında” 23 may 2011-ci il tarixli Fərmanı və digər normativ hüquqi aktlarla fəaliyyəti üçün hüquqi baza yaradılıb. Bundan əlavə, Prezident İlham Əliyevin 14 mart 2018-ci il tarixli 1885 nömrəli “Elektron hökumətin inkişafı və rəqəmsal hökümətə keçid ilə bağlı tədbirlər haqqında” fərmanına əsasən, Azərbaycan Respublikası Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin tabeliyində “Elektron Hökumətin İnkişafı Mərkəzi” publik hüquqi şəxs kimi bu sahədə görülən işlərin əlaqələndiricisi olaraq “Elektron hökumət”in formalaşması üzrə digər dövlət orqanları ilə sıx əlaqələrin yaradılması üzrə fəaliyyəti həyata keçirir(məlidir). Həmçinin, “Elektron Hökumətin İnkişafı Mərkəzi” dövlət informasiya ehtiyatları və sistemlərinin formalaşdırılması, aparılması, inteqrasiyası və effektiv idarə edilməsi sahəsində koordinasiyanı həyata keçirmək məqsədi ilə əlaqələndirici qurum funksiyalarını yerinə yetirməklə yanaşı xidmətlərin əhali arasında təbliğatının da həyata keçirilməsindən məsuldur.\nMüəllif: Aləmdə Nəsib 30 Sentyabr 2020 23:21\nKarantinin tələblərini pozan ictimai iaşə obyektləri aşkarlanıb\nŞəhid ailələrinə və Qarabağ əlillərinə mənzillər verilib\nSözlə ifadə edilməyən hiss: “92 yaşlı atam uşaq kimi hönkürdü...”\nYoluxma artır, məktəbləri açmaq olmaz: Bəs, nə edək?


Dərslik: Birinin sizi 'Dostlarımı tapın' içərisində tapıb-tapmadığını necə bilmək olar? İPhone xəbərləri\nApple, xüsusilə iOS 7-də yaxşılaşdırılan bir bölmə istifadəçilərə məxfiliyinə daha çox nəzarət etmək istəyir, məhz şirkətin əməliyyat sisteminin bu versiyasında tapırıq coğrafi yerləşmə vasitəsi haqqında daha ətraflı məlumat. Artıq iOS bizə hansı tətbiqetmələrin iPhone, iPod Touch və iPad-lərimizin yerini hansı vaxtda istifadə etdiyini izah edir.\nKontaktlarımızı xəritədə tapmaq üçün "Dostlarımı tap" Apple tətbiqetməsindən istifadə edənlərin ən çox soruşduğu suallardan biri, bilmək üçün bir yolun olub-olmamasıdır. kimsə sənin yerini tapmağa çalışanda. Açıq cavab budur ki, son vaxtlar müəyyən bir şəxsin sizi xəritədə tapıb-tapmadığını bilmək üçün bir yol yoxdur, ancaq “Dostlarımı tapın” mövzusunda sizi izləyən bir neçə dostunuz varsa, bunu tapmaq daha asandır.\nBu istifadə etmək üçün hiylədir. Əvvəlcə telefon ekranının yuxarı hissəsində aktiv olduğumuzu, o anda yer oxunu görəcəyik. Əgər belədirsə, bu o deməkdir bir tətbiq mövqeyimizi öyrənməyə çalışır o dövrdə coğrafi yer. Yerimizi hansı tətbiqetmələrdən istifadə etdiyini görmək üçün aşağıdakı marşruta gedirik:\nBu yaxınlarda «Dostlarımı Tap» tətbiqetməsini açmadıq, ancaq birinin olduğunu görürük «Dostlar» ın yanındakı ox, o zaman bəzi əlaqələrin bizi tapmağa çalışmasıdır. Dediyimiz kimi qısa bir dost siyahınız varsa, kimin olduğunu tapmaq çətin olmayacaq.\nthe oxlar Yerin istifadəsindən asılı olaraq fərqli bir rəngə sahibdirlər:\nBənövşəyi ilə dolu ox: Tətbiq bu yaxınlarda yerinizi istifadə etdi.\nBoz ox: tətbiqetmə son 24 saatda məkanınızı istifadə etdi.\nBənövşəyi konturlu ox: Yerinizin ətrafında virtual perimetr istifadə edən proqramlar.\nDaha çox məlumat- İPhone'umu oğurlayan bir qəribin həyatı, Tumblr'da yeni uğur\nMəqaləyə tam yol: İPhone xəbərləri » iPhone » Dərsliklər və təlimatlar » Dərslik: Birinin sizi 'Dostlarımı tap'\nAncaq bu, IOS7-də yeni deyil, IOS6-da belədir.\nNodis-ə cavab ver\nHəftənin İnanılmaz Sadə Yüksəlişi, Apple Tətbiqi\nLockBar Pro: iOS 7 (Cydia) üçün iOS 6-dən ilhamlanan kiçik bir nəzarət mərkəzi


26 mart tarixindən etibarən Nəqliyyat, Rabitə və Yüksək Texnologiyalar Nazirliyi Azərmarka MMC tərəfindən 5-14 yaşlı uşaqlar üçün Azərbaycan Xalq Cümhuriyyətinin 100 illik yubileyinə həsr edilən rəsm müsabiqəsinə start veriləcək.\nMüsabiqədə iştirak üçün çəkilmiş rəsmi poçt ünvanı, iştirakçının soyadı, adı, yaşı, valideynin mobil telefon nömrəsi, “Aksiya. Yaşa, Azərbaycanım!” qeyd edilməklə poçt vasitəsi ilə müsabiqənin Təşkilat komitəsinə (Ünvan: Bakı şəhəri, Droqal döngəsi, 702. Azərmarka MMC) göndərmək lazımdır.\nƏn uğurlu rəsm nümunəsi Azərmarka tərəfindən hazırlanan təbrik açıqcasının dizaynı kimi seçiləcək.\nAzərmarka İƏT-in sammitinə həsr olunmuş marka təqdim edib


Oktyabrın 4-5-də Macarıstanın Avropa Şurası Nazirlər Komitəsində sədrliyi çərçivəsində Budapeştdə "Rəqəmsal texnologiyalar və süni intellekt – Avropada ədalət mühakiməsi üçün yeni çağırışlar" mövzusunda Avropa ədliyyə nazirlərinin konfransı keçirilib. Tədbirdə ölkəmizi ədliyyə naziri Fikrət Məmmədov təmsil edib. Konfransın açılışında Avropa Şurasının baş katibi Mariya Peyçinoviç Buriç, Macarıstanın ədliyyə naziri Yudit Varqa giriş sözü ilə çıxış ediblər. Tədbirdə rəqəmsal dövrdə ədalət mühakiməsinə əlçatanlıq, bu sahədə funksionallığın artırılması və süni intellektin tətbiqi kimi aktual məsələlər müzakirə olunub, nazirlər tərəfindən innovasiyalara və yaxşı təcrübələrə dair təqdimatlar keçirilib. Çıxış edən Azərbaycanın ədliyyə naziri dünyada hökm sürən qlobal pandemiyanın ədalət mühakiməsinin rəqəmsallaşması prosesini daha da şərtləndirdiyini qeyd edərək Avropa məhkəmə sistemlərinin getdikcə kağız formatından elektron prosedurlara keçdiyini bildirib, Azərbaycanda dövlət başçısı İlham Əliyevin rəhbərliyi ilə həyata keçirilən məhkəmə-hüquq islahatlarından, o cümlədən bu sahədə innovasiyaların tətbiqindən danışıb, beynəlxalq aləmdə təqdir olunan müsbət təcrübəmizlə bölüşüb. Bildirib ki, Azərbaycanda İKT-nin inkişafı, rəqəmsal dövrə keçid 2030-cu ilədək sosial-iqtisadi tərəqqinin əsas prioritetlərindən olmaqla məhkəmə-hüquq islahatları çərçivəsində Dünya Bankının iştirakı ilə məhkəmə infrastrukturu müasirləşdirilərək yüksək texnoloji (hi-tech) məhkəmələr yaradılıb. Artıq 10 ildən çoxdur məhkəmələrin vahid internet portalı insanlara xidmət edir, həmçinin müasir innovasiyalar tətbiq olunmaqla "Elektron məhkəmə" informasiya sistemi fəaliyyət göstərir. Bütün məhkəmələrin 2/3-ni əhatə edən bu sistemin yaxın gələcəkdə ölkə üzrə tam təmin olunması nəzərdə tutulur. Eyni zamanda bir neçə ildir ki, kommersiya mübahisələri üzrə icraat yalnız elektron qaydada aparılır. Tədbir iştirakçıları həmçinin digər bir yenilik – "Mobil məhkəmə" tətbiqi barədə məlumatlandırılıb, onun məhkəməyə əlçatanlığı asanlaşdırdığı, kompüterə qoşulmadan məlumatları dərhal əldə etməyə, prosesdə mobil qaydada iştiraka imkan verdiyi diqqətə çatdırılıb. Nazir çıxışında ölkə Prezidenti, Müzəffər Ali Baş Komandan İlham Əliyevin rəhbərliyi ilə Vətən müharibəsində qazanılmış Böyük Qələbə nəticəsində 30 illik erməni işğalından azad edilmiş və Ermənistan tərəfindən tamamilə dağıdılmış torpaqlarımızda aparılan nəhəng bərpa-quruculuq işləri çərçivəsində rəqəmsal texnologiyalar tətbiq olunmaqla "ağıllı şəhər" və "ağıllı kənd"lərin yaradılmasını qeyd edib. F.Məmmədov konfrans iştirakçılarının diqqətini xüsusilə yenidənqurma prosesinə ciddi mane olan Ermənistan tərəfindən işğal dövründə ərazilərimizin minalanmasına cəlb edərək bununla Azərbaycanın dünyada ərazilərinin ən çox minalandığı ölkələrdən biri olduğunu vurğulayıb. Mülki insanların həmin minalara düşərək həlak olması və ya yaralanması nəzərə alınaraq əhali arasında yeni qurbanların qarşısını almaq naminə beynəlxalq ictimaiyyət Ermənistanın mina xəritələrini verməsi üçün təsir etməyə çağırılıb. Konfrans çərçivəsində həmçinin, bir çox dövlətlərin ədliyyə nazirləri ilə görüşlər keçirilib, əməkdaşlığa dair faydalı fikir və təcrübə mübadiləsi aparılıb. Konfrans və görüşlər zamanı Azərbaycanda məhkəmə-hüquq islahatlarına və bu sahədə nailiyyətlərinə böyük maraq göstərilib.


Avtobusda BİABIRÇILIQ: sürücü qadına əl qaldırdı, ərinin burnunu qırdı - FOTO\nBursada sərnişin avtobusunda insident yaşanıb.\nHadisə sürücü İbrahim Kabulla iki sərnişin arasında yaşanıb. Belə ki, Alev Güleç adlı qadına şillə vurduğu və onun əri Hüseyin Güleçin burnunu qırdığı iddia edilən sürücü açıqlamasında ittihamları qəbul etməyib.\nİbrahim Kabul açıqlamasında bildirib ki, arxadan kimsə onu söyüb: "Sən kimsən ki, məni söyürsən" dedim. Bu anda xanımı çantasıyla mənə hücum etdi. Digər sərnişinlər məni sakitləşdirməyə çalışdı. Avtobusdan düşdüm. Ər-arvad isə avtobusda qaldı. Sonra onlar da düşdülər və arxadan məni vurmağa başladılar. Mən də çevriləndə istəmədən əlim üzünə dəydi. Burnunun qırılması mümkün deyil. Elə güclü zərbə ilə vurmamışam. Onlar məndən şikayət ediblər. Ətrafdakı avtobus sürücüləri də davaya deyil, bizi ayırmaq üçün gəlmişdilər".(publika)\nDünyada Baxılıb: 1660 Tarix: 12 yanvar 2019


Kirayə pulunu verə bilməyən ana 10 yaşlı oğluyla birlikdə intihar etdi - VİDEO\nAna 10 yaşlı uşağı ilə birlikdə intihar edib.\n10 yaşlı uşağını qucağına alan qadın onunla birlikdə körpüdən tullanaraq canlarına qəsd edib.\nOnların hər ikisi hadisə yerindəcə keçinib.\nHadisə Kolumbiyanın Tolima vilayətində baş verib. Xilasetmə dəstəsi 32 yaşlı Essy Paola Moreno Cruzu intihar fikrindən daşındırmaq istəsələr də, La Variante Bridge körpüsünə çıxan qadın oğlu ilə birlikdə 100 metr hündürlükdən özünü atıb.\nYerli mətbuatın yazdığına görə, qadın maliyyə problemlərinə görə intihar edib. O, yaşadığı evdən çıxarılması səbəbindən özünü və övladını öldürüb. Qadının kirayə pulunu ödəməyə imkanı çatmayıb.\nXanim.az milli.az-a istinadən hadisə ilə bağlı fotoları təqdim edir:\nXəbərlər Baxılıb: 1086 Tarix: 08 fevral 2019\nSevil və Sevincin biznesi batdı? - AÇIQLAMA\nMüğənnilər Sevil və Sevinc Səfərovaların mağaza biznesinin batdığı ilə bağlı xəbərlər yayılıb. Əsasən ayaqqabı və çantaların satılıdığı mağazanın bağlanması ilə bağlı xəbər isə elə mağazanın rəsmi instagram hesabında paylaşılıb\n"Otel otağında açıq-saçıq səhnələrim var" – Rəqsanənin qızı – VİDEO\nARB TV-nin "Show news" proqramının növbəti müsahibi müğənni Aysun İsmayılova olub. xəbər verir ki o, yeni mahnısı və klipi ilə bağlı eksklüziv açıqlamalar verib:. "Nə qədər ki, anam var heç kimin mənimlə iş\nTanınmış azərbaycanlı aparıcı qəzaya düşdü - Maşın öncə başqa avtomobilə, sonra dirəyə çırpıldı - FO\nAparıcı Könül Muxtarova avtomobili ilə qəza törədib. bildirir ki, -ın əldə etdiyi məlumata görə, onun idarə etdiyi 90 KM 404 nömrəli "Nissan Micro" markalı avtomobil öncə yanında olan maşına, daha sonra isə işı\nArvadını evində xalası oğlu ilə yataqda tutdu, ağzından güllələdi - Azərbaycanda namus cinayəti\nŞamaxı rayonunda xüsusi amansızlıqla qətl törətməkdə təqsirli bilinən Əmrah İbrahimovun barəsində seçilmiş həbs qətimkan tədbirinin uzadılması barədə istintaq orqanının təqdimatına baxılıb. -a istinadən xəbər verir ki, Şamax\n"Ayağın göydə qalacaq" - Zaurdan efirdə QALMAQALLI İFADƏLƏR - FOTO\nZaur Kamal verilişində daha bir qalmaqallı çıxışı ilə ilk dəqiqələrdən diqqəti özünə çəkib. xəbər verir ki, aparıcı operator istiqamətində baxaraq "Getdin gəldin sən? Səni o uzaqlara aparacaq, sonra da qıçın qalaca\nBDU-nun tələbəsi "donuz qripi"ndən öldü - ŞOK İDDİA/Açıqlama\nSəhiyyə Nazirliyi Nərdanə Tağızadənin ölüm səbəbi ilə bağlı məlumat yayıb. xəbər verir ki, nazirliyin mətbuat xidmətindən -a verilən məlumatda bildirilir ki, Nərdanə Şirvan qızı Tağızadənin leptospiroz infeksiyasından dünyasın\n"Yataq otağından xeyli vazelin və alt paltarları tapmışdım, onlar çılpaq idi" - FOTOLAR\nMəşhur pop musiqiçisi Maykl Ceksona aid Neverlandda qulluqçu işləyən qadın onunla bağlı sensasiyalı açıqlamalar verib. Adrian McManus adlı qadın iddia edir ki, müğənninin vanna otağından uşaq alt paltarları tapıb. 56 yaşl\ngeyimler son xeberler geyim necə seçməli makiyaj etmek qaydalari geyim və ayaqqabılar kartof maskasi uz ucun limon maskasi badimcan kartof cadudan qorunma xeberler kosmetika oğlan evine aid hakışda novruza aid hakışta


Bodibilderin menyusunda 20 ən yaxşı qida - Atlet.az\nBütöv yumurtanın tərkibində çoxlu miqdarda zülal var (1 yumurtada 6 qramdan 8 qramadək), o vitaminlər, sink, dəmir və kalsium ilə zəngindir. Bu onu əzələ kütləsinin artımı üçün ən vacib və balanslaşdırılmış qidalanma məhsullarından biri edir.\n2. TÖYUQ DÖŞÜ\nToyuq döşünün hər 100 qramından siz minimum yağ tərkibli təxminən 21 qram zülal alırsınız. Toyuq döşü nisbətən ucuzdur, asan bişirilir və onu müxtəlif variantlarda hazırlamaq olar.\nSu qida olmasa da, hidrasiya əzələ tikintisinin vacib hissəsidir. Bizim orqanizm 70%, əzələ toxuması isə - 75 % sudan ibarətdir. Kifayət miqdarda suyun qəbulu gücün artmasına, enerjinin çoxalmasına və düzgün həzm prosesinə kömək edir. Çalışın bədən çəkisinin hər kiloqramına təxminən 0,6 ml su içəsiniz.\n4. BALIQ YAĞI\nBalıq yağı orqanizmə ağır məşqlərdən sonra bərpa olmağa kömək edən iltihaba qarşı xüsusiyətlərə malikdir. Bu o deməkdir ki, siz daha çox məşq edə biləcəksiniz. Bundan əlavə balıq yağı sizin metabolizminizi sürətləndirə bilər. Beləliklə siz yalnız əzələ kütləsini artırmayacaqsınız, həm də əzələ relyefinin çıxması üçün dərialtı piy ehtiyatlarını yox edə biləcəksiniz.\n5. MAL ƏTİ\nOrqanik (otlaqlarda yetişdirilmiş) mal ətinin tərkibində omeqa-3 yağ turşuları, 400% daha çox А vitamini (beta-karotin) və E vitamini var. Mal əti – əla keyfiyyətli zülal mənbəyidir.\n6. HİNDUŞQA ƏTİ\nHinduşqa əti – əzələ kütləsinin artımı üçün lazımi qədər qiymətləndirilmməmiş qidalanma məhsullarından biridir. Hinduşqa əti zülal, 11 vitamin və mineralların əla mənbəyidir. O həmçinin, bəzi araşdırmalara görə hətta bəzi xərçəng xəstəliyi növlərinə qalib gəlməyə qadir olan selenlə zəngindir.\nQarabaşaq(qrecka) – əzələ kütləsini artırmağa kömək edən karbohidratlar mənbəyidir. Qarabaşaq yarmasının 100 qramında bioloji dəyəri 90%-dan çox olan 18 qram zülal var! Bu bütün lazım olan aminturşularının yuksək konsentrasiyası ilə izah oluna bilər. Qarabaşaq əzələ artımı üçün pəhrizinizə əla əlavə ola bilər.\nYulaf yarması (qerkules) düzgün qidalanmanın əvəzolunmaz komponentidir. Yulafın bütöv dənəsində karbohidratlar, sellüloz, zülal, minerallar və vitaminlər birləşib. Özü də bu “ləng” karbohidratlardır, yəni siz daha uzun müddət tox qalırsınız və qanda şəkərin səviyyəsini sabit saxlayırsınız.\nAnanas “bromelain” adlı proteolitik həzm fermentlərinin zəngin mənbəyidir. Bu ferment əzələlərin iltihabını azaldır, yağları əridir, zülal və karbohidrat mübadiləsində iştirak edir. Bu ananası məşqdən sonra qidalanma üçün əla əlavə edir.\nRatger universitetinin tədqiqatçıları 2008-ci ildə müəyyən etmişdirlər ki, ispanağın tərkibində olan fitoekdisteroidlər əzələ artımını düz 20%-dək artıra bilərlər! Lakin bu effektə nail olmaq üçün gündə 2 kq ispanaq yemək lazımdır.\n11. BATAT (ŞİRİN KARTOF)\nKarbohidratlar sizin bədəniniz üçün əsas qidalandırıcı mühit sayılırlar və onlar həmçinin əzələ artımına kömək edirlər. Batat əzələ tikintisi üçün enerji və yanacaq ehtiyatlarının doldurulmasının ən yaxşı variantlarından biridir. Bundan başqa, o vitamin və minerallarla doludur, həmçinin batat sizə qanda şəkərin normal səviyyəsini və toxluq hissini saxlamağa kömək edəcəkdir.\nQızılbalıq güclü zülal və ideal omeqa-3 yağ turşuları mənbəyidir. Bu ikiqat zərbə sizə arzuladığnız əzələ həcmini yetişdirməyə kömək edəcək. Qızılbalıq həmçinin metabolizmi sürətləndirməyə və istədiyiniz nəticələrə daha tez nail olmağa kömək edəcəkdir.\n13. ZƏRDAB ZÜLALI\nZərdab zülalı (Whey) – “sürətli” zülaldır və onu məşqdən sonra qəbul etmək daha yaxşıdır. Onun tərkibində əzələlərin qurulmasında və saxlanılmasında həlledici rola malik olan aminturşuları var. Zərdab zülalının ən böyük üstünlüyü – yüksək bioloji dəyərə malik olmasıdır.\nBrokkoli dəyərli qida lifləri ilə zəngindir. Siz hər gün tərəvəzlər (brokkoli, qulançar (sparja), ispanaq, pomidor, istiot, soğan) yeməlisiniz, bundan gözəl vitamin, mineral və sellüloz mənbəyi tapa bilməzsiniz.\n15. QƏHVƏYİ DÜYÜ\nQəhvəyi (təmizlənməmiş) düyü – sağlam qidalanmanın və əzələ artımı üçün qidalanmanın qiymətli elementidir. 100 qram düyünün tərkibində 4 qram sellüloz və 8 qram zülal var.\nKəsmik – əzələ kütləsinin artımı üçün tapa biləcəyiniz ən yaxşı məhsullardan biridir. Cəmi 100 qram kəsmik sizə 28 qram qiymətli zülal verəcəkdir. Kəsmik həmçinin ona görə qiymətlidir ki, o “sürətli” və “ləng” zülalların kombinasiyasından ibarətdir.\nBu həqiqətə oxşamaq üçün həddindən yaxşı xəbərdir. Lakin şokolad sizə əzələləri artırmağa kömək edə bilər. Beynəlxalq idman qidalanması jurnalında dərc edilmiş araşdırmadan məlum olub ki, şokolad idman içkiləri qədər effektiv imiş. O yerinə yetirilmiş məşqlərin ümumi həcminə müsbət təsir edir və yorğunluğu gecikdirir.\n18. QIRMIZI PƏHRİZ ƏTİ\nQırmızı ət – yağsız pəhriz əti və tam qiymətli aminturşuları mənbəyidir. Ətin tərkibində həmçinin B qrupundan olan vitaminlər, dəmir, fosfor, selen, sink, mis və kreatin var.\nPaxlalılar (lobya, noxud, mərcimək, maş) – ətin vegetarian alternatividirlər. Paxlalıların tərkibində əzələlərin artımı üçün lazım olan çoxlu zülal var. Bundan başqa, bu məhsullar bizi qanda insulinin normal səviyyəsini pozmadan zülalla təmin edirlər.\nQoz insanı zülallar və faydalı yağlarla təmin edir. O əzələlər üçün ən faydalı olan E vitamini ilə zəngindir. Qoz – azad radikallarla mübarizə aparan güclü antioksidantdır və məşqlərdən sonra daha tez bərpa olmağa kömək edir.